Deset potvrda za jedan dečji dodatak - Bebac.com\nDeset potvrda za jedan dečji dodatak\n12.02.2008. / Izvor: Blic\nRoditelji koji na račun rođenja deteta traže od države roditeljski ili dečji dodatak treba da se naoružaju strpljenjem i prikupe brdo dokumenata\nRoditelji koji na račun rođenja deteta traže od države roditeljski ili dečji dodatak treba da se naoružaju strpljenjem i prikupe brdo dokumenata, posebno kada podnose zahteve za dečje dodatke.\nU Ministarstvu rada i socijalne politike objašnjavaju da je veliki broj papira neophodan kako bi oni sa sigurnošću mogli utvrditi da pare idu onima kojima su zaista najpotrebnije.\nKao utehu, navode činjenicu da se mnogo uverenja i potvrda za dečje dodatke prilaže samo prvi put, a kada se zahtev obnavlja (jednom godišnje), traži se samo školska potvrda i potvrda o prihodima domaćinstva.\nMeđutim, za taj prvi put potrebno je više od 10 različitih papira, počev od fotokopija ličnih dokumenata, preko uverenja o imovnom stanju domaćinstva do potvrda da deca idu u školu.\nUkoliko se ispune svi uslovi, uključujući i onaj po kome primanja ne smeju preći propisani cenzus (za januar 5.098 dinara po članu domaćinstva), dobija se oko 20 evra mesečno po detetu, naravno u dinarima.\nSrećom za mame i tate tek rođene dece dokumentacija za roditeljski dodatak nešto je tanja.\nPotrebno je za decu izvod iz matične knjige rođenih i prijave prebivališta a za majke uverenje o državljanstvu, fotokopije lične karte i zdravstvene knjižice ali i uverenje da neposredno brine kako o detetu za koje traži dodatak tako i o svojoj starijoj deci.\nParovi koji dobijaju prinove treba da znaju da zahtev za roditeljski dodatak moraju podneti u roku od tri meseca od rođenja deteta, inače gube pravo na novac.\nA sume nisu male, pogotovu za drugo, treće i četvrto dete. One se doduše sada isplaćuju u 24 jednake mesečne rate, a od sledeće godine najavljuje se jednokratna isplata.\nZa drugo dete, a redosled se računa prema broju živorođene dece majke, sada se dobija više od 1.000 evra, treće oko 2.000, za četvrto skoro 215.000 dinara. Najmanje se dobija za prvo dete - oko 23.000 dinara i taj novac isplaćuje se odjednom.\nZahtevi za oba dodatka predaju se opštinskoj, odnosno gradskoj službi dečje zaštite u mestu prebivališta roditelja, a novac se isplaćuje preko tekućih računa Poštanske štedionice.\nIsplata dodataka za pomoć porodicama sa decom obavlja se redovno i kašnjenja nema. Dečji dodaci isplaćuju se za prethodni mesec dok se na roditeljske ne čeka duže od mesec dana od podnošenja zahteva.\nPotrebna dokumenta za dečje dodatke\n-fotokopije izvoda iz matične knjige rođenih za svako dete u porodici\n-fotokopija uverenja o državljanstvu za roditelja koji podnosi zahtev\n-fotokopije ličnih karata odraslih članova domaćinstva\n-fotokopije prijava prebivališta za decu\n-fotokopija overene zdravstvene knjižice roditelja koji podnosi zahtev\n-potvrda o prihodima u prethodna tri meseca za sve članove domaćinstva\n-potvrda o katastarskim prihodima u prethodnoj godini za sve članove domaćinstva\n-poresko uverenje o imovinskom stanju domaćinstva\n-školske potvrde za decu\n-dokaz o nezaposlenosti (ako je jedan od roditelja nezaposlen)\n-dokaz o činjenicama u vezi sa nepokretnostima i stambenim prostorom\n-fotokopija kartice tekućeg računa\nAko imam za tri meseca prihode 83000 da li me za cetvoroclanu porodicu sleduje deci za jedno dete?\nDa li se elementacija racuna u prihode domacinstva za deciji dodatak?\nda li moze neko da mi kaze gde se tacno pribavlja ova dokumentacija:\n-dokaz o... Čitaj dalje


Armenija - Mali Svijet\nPet najljepših manastira u Armeniji\nArmenija / Azija / Evropa\n3 jan, 2016.\nNajveće kulturno bogatstvo, a ujedno i turistički potencijal Armenije zasigurno su manastiri. U svim dijelovima ove države ima ih zadivljujuće mnogo, a neki od njih, iako vijekovima stari, i danas dan očaravaju svojom ljepotom.\nTour de Sevan\nArmenija / Azija / Biciklizam / Evropa\n2 jan, 2016.\nDok bogati Armenci godišnji odmor provode kupajući se u Crnom Moru na gruzijskoj obali, siromašniji i većinski dio stanovništva ljetuje na najpopularnijoj armenskoj prirodnoj atrakciji, jezeru Sevan. Ovo je najveće slatkovodno jezero Kavkaza s...\nArmenija / Azija / Evropa / Planinarenje\n27 avg, 2014.\nArmenija, ili kako je njeni građani nazivaju, Hajastan, je postsovjetska republika smještena na južnom Kavkazu. Šire poznata je zbog toga što je prva država koja je preuzela kršćanstvo kao službenu državnu religiju, i to...\nViza za Armeniju (za državljane Bosne i Hercegovine)\n20 jan, 2014.\nPri izradi Armenske vize nema procedure i dugog čekanja. Dobija se ona na granici sa Gruzijom i Iranom, kao i na aerodromu.


Prema operativnim saznanjima, Vušović je bio na vezi sa Radojem Zvicerom, jednim od vrhovnih šefova "kavačkog klana".\nNikola Vušović zvani Džoni sa Vračara, koji je označavan kao vođa "vračarskog klana", blizak saradnik Veljka Belivuka, zvanog Velja Nevolja, i "srpska veza" crnogorskog "kavačkog klana", krajem marta je uhapšen u Dominikanskoj Republici, ali je pod nejasnim okolnostima pušten na slobodu, za šta se "zasluge" pripisuju obaveštajnim naporima jedne velike >> Pročitaj celu vest na sajtu SrbijaDanas.com << sile.\nPredsednik Aleksandar Vučić sinoć na TV "Pink" nije hteo da otkrije o kojoj državi se radi, obrazlošivši to činjenicom da ne sme da kvari diplomatske odnose. Na direktno novinarsko pitanje da li su ljudi iz ekipe Džonija sa Vračara potom učestvovali u komando-atentatu na predsednika Haitija Žovanela Moiza u noći između 6. i 7. jula, Vučić je odgovorio:\n- Ne mogu to da potvrdim.\n- Grupa pojedinaca napala je privatnu rezidenciju predsednika republike i fatalno ranila šefa države - izjavio je premijer Haitija Klod Žozef, opisujući napad kao "gnusan, nečovečan i varvarski".\nIako povezivanje atentata ovakvih razmera sa Džonijem sa Vračara i njegovom ekipom deluje neverovatno, Vuševiću nisu strane komplikovane i dobro organizovane likvidacije.\nVušović se dovodi u vezu sa ubistvima visokopozicioniranih "škaljaraca" prošle godine u Atini - Igora Dedovića i Stevana Stamatovića. Veruje se da je bio jedan od ljudi koji je učestvovao u ovoj izuzetno složenoj i profesionalno izvedenoj likvidaciji.\n"Škaljarci" su ubijeni u prepunom restoranu u Atini, dok su pored njih sedele supruge i deca, a pucala su najmanje četiri atentatora. Svi su bili maskirani i nonšalantno su ušetali u pun restoran i bukvalno sasuli kišu metaka u Dedovića i Stamatovića.\nIako je u odličnim odnosima sa Veljom Nevoljom, nisu direktno sarađivali. Svaki je imao svoj deo "kolača" i zaduženja unutar "kavačkog klana", ali nisu međusobno sarađivali.\n- Kako nije bio dostupan državnim organima raspisana je poternica, na osnovu koje je lišen slobode - saopštila je 10. marta Ivana Rakočević, portparolka Višeg javnog tužilaštva u Beogradu.\nKrajem meseca, međutim, predsednik Vučić je rekao da je Vušović "slobodan čovek".\n- Vušević više nije uhapšen. Slobodan je kao ptica, a vi znate koja zemlja tamo jedina odluke donosi i na koji način. I pri tome smo bili upozoreni da će to da se dogodi - rekao je Vučić.


Podrška Evropske unije upravljanju migracijama u Republici Srbiji Nova oprema za prevenciju zaraznih bolesti za Zavod za biocide i ekološku medicinu i zavode za javno zdravlje - Podrška Evropske unije upravljanju migracijama u Republici Srbiji\nNova oprema za prevenciju zaraznih bolesti za Zavod za biocide i ekološku medicinu i zavode za javno zdravlje\nBeograd, 6. jul 2018. – Zavodu za biocide i ekološku medicinu i regionalnim zavodima za javno zdravlje u Vranju, Pirotu, Užicu, Novom Pazaru, Šapcu, Sremskoj Mitrovici, Kikindi i Somboru uručena je nova oprema za dezinsekciju, dezinfekciju i deratizaciju (DDD).\nOva oprema će omogućiti da se na efikasniji način preveniraju zarazne bolesti koje prenose insekti i drugi prenosioci, poput virusa Zapadnog Nila, telesnih vaši, malarije i drugih.\nOva donacija je realizovana u okviru Podrške Evropske unije upravljanju migracijama u Republici Srbiji, a sprovela je Svetska zdravstvena organizacija, sa ciljem da se unapredi infrastruktura, kapaciteti i usluge u zdravstvenom sistemu u Srbiji, kako za migrante i izbeglice, tako i za lokalne zajednice u kojima su oni smešteni.\nZavod za biocide i ekološku medicinu na nacionalnom i lokalnom nivou je zdravstvena ustanova koja prva reaguje u slučaju vanrednih i hitnih situacija u vezi sa DDD zaštitom. Regionalni zavodi za javno zdravlje koji dobijaju ovu opremu imaju značajnu ulogu u kontroli i zaštiti zaraznih bolesti na svojim teritorijama, koja obuhvata i aktivnosti u prihvatnim i centrima za azil gde su smešteni migranti i izbeglice.\nMinistarstvo zdravlja Republike Srbije i predstavnici Svetske zdravstvene organizacije u Srbiji su pre nabavke opreme napravili detaljnu procenu potreba, s ciljem da ova donacija zadovolji potrebe na terenu, kako lokalnog stanovništva, tako i migrantske populacije.\nUkupna vrednost donirane opreme je oko 150.000 evra.


Novosadski informativni portal 021 · 16.09.2021 12:21\nDušan Duda Ivković preminuo je u 78. godini, a njegov kolega Duško Vujošević kaže da je proslavljeni košarkaški stručnjak bio "tako jak i monumentalan u svojim delima". Pročitaj više\nNovosadski informativni portal 021 · 16.09.2021 12:15\nZa samo jedan dan interesovanje za vakcinaciju protiv sezonskog gripa na portalu eUprave iskazalo je 2.270 građana, rečeno je Tanjugu u vladinoj Kancelariji za IT. Pročitaj više\nNovosadski informativni portal 021 · 16.09.2021 12:10\nIndonežanski sud je presudio da predsednik države Džoko Vidodo i još šest visokih zvaničnika nisu obezbeđivali pravo građana na čist vazduh. Pročitaj više\nNovosadski informativni portal 021 · 16.09.2021 12:09\nNajveća vežba zaštite i spasavanja do sada u Novom Sadu, pod nazivom "Sistem 2021", biće organizovana u oktobru. Pročitaj više\nNovosadski informativni portal 021 · 16.09.2021 12:05\nMinistarka za ljudska i manjinska prava i društveni dijalog Gordana Čomić izjavila je danas da nije pitanje da li će zakon o istopolnim zajednicama biti usvojen, već kada. Pročitaj više\nProjekat podzemne garaže ispod zelene površine kod Banovine i zgrade Skupštine Vojvodine nalazi se na javnom uvidu do 22. septembra i u tom roku građani mogu da ulože prigovore ili predloge. Pročitaj više\nNovosadski informativni portal 021 · 16.09.2021 12:00\nPandemija je zaustavila mnoge aktivnosti, ali ne i odlazak mladih iz ustanova socijalne zaštite koji su primorani da ih napuste nakon što dođu u zakonom propisani uzrast. Pročitaj više\nNovosadski informativni portal 021 · 16.09.2021 11:27\nProcurili dokumenti pokazuju da je Fejsbuk najmanje dve godine tajio interne studije o štetnom uticaju Instagrama na tinejdžerke, dok su rukovodioci Fejsbuka u javnosti taj problem umanjivali. Pročitaj više\nNovosadski informativni portal 021 · 16.09.2021 11:16\nDirektor Kancelarije Svetske zdravstvene organizacije u Srbiji Marijan Ivanuša rekao je da je Srbija vodeća zemlja po broju zaraženih koronavirusom. Pročitaj više\nNovosadski informativni portal 021 · 16.09.2021 11:11\nBeogradska policija isključila je sinoć iz saobraćaja vozača "audija" kod kog je izmereno 2,18 promila alkohola u organizmu. Pročitaj više\nNovosadski informativni portal 021 · 16.09.2021 11:00\nIvković će u košarkaškoj javnosti ostati upamćen kao najuspešniji selektor reprezentacije - tri puta je sa Jugoslavijom bio prvak Evrope i jednom šampion sveta. Pročitaj više\nNovosadski informativni portal 021 · 16.09.2021 10:53\nParkiranje u okolini Novosadskog sajma biće posebno organizovano od 18. do 24. septembra, zbog održavanja 87. Međunarodnog poljoprivrednog sajma. Pročitaj više\nNovosadski informativni portal 021 · 16.09.2021 10:31\nTužilaštvo u Beogradu podiglo je optužnicu protiv vozača sa Karaburme, koji je na pešačkom prelazu 18. jula kolima udario dvojicu dečaka i pobegao. Pročitaj više\nNovosadski informativni portal 021 · 16.09.2021 10:23\nProslavljeni srpski trener Dušan Duda Ivković preminuo je u 78. godini. Pročitaj više\nNovosadski informativni portal 021 · 16.09.2021 10:11\nPosle četiri dana patnje, više od 800 krava i 200 konja ponovo će imati vodu. Pročitaj više\nNovosadski informativni portal 021 · 16.09.2021 10:00\nPoliciji se u sredu predao Danijel J, jedan od osumnjičenih za ubistvo Uroša Stefanovića i ranjavanje Gorana Kovačevića Goranca, 2. septembra, na Detelinari. Pročitaj više\nNaprednjak Goran Cvetanović ima četvrt veka staža u politici, više od pola tog vremena na čelu je rodnog grada. Pročitaj više\nNovosadski informativni portal 021 · 16.09.2021 09:55\nU Novom Sadu i dalje raste broj kovid pacijenata. Pročitaj više\nNovosadski informativni portal 021 3 mesto · 16.09.2021 09:46


OHR: Budimirovo odbijanje ugrožava građane i finansijsku stabilnost FBiH - Klix.ba\nOHR: Budimirovo odbijanje ugrožava građane i finansijsku stabilnost FBiH\n14.1.2014. u 14:59\nNa sastanku s predsjednikom Federacije BiH Živkom Budimirom, koji je održan u ponedeljak u Sarajevu, predstavnici Ambasade Sjedinjenih Američkih Država, Delegacije Evropske unije i specijalnog predstavnika EU, Međunarodnog monetarnog fonda (MMF) i Ureda visokog predstavnika ponovno su istaknuli hitnu potrebu da se osigura potpuno funkcionalna pozicija ministra financija Federacije BiH koji bi omogućio provođenje reformi potrebnih za smanjenje pritiska na budžete oba entiteta.\nOcijenjeno je da je potpuno funkcionalno ministarstvo potrebno i za neometano funkcioniranje institucija Federacije tako što će biti osigurane isplate svim budžetskim korisnicima u Federaciji BiH, saopćeno je danas iz OHR-a.\nPredstavnici međunarodne zajednice izrazili su bojazni da je odlukom od 3. januara 2014. godine, predsjednik Budimir stvorio politički i pravni vakuum koji bi mogao imati ozbiljne posljedice po funkcioniranje institucija u Federaciji BiH i realizaciju budžetskih isplata koje se tiču najugroženijih grupa, poput penzionera.\nUkoliko ne bude riješena, trenutna situacija također može ugroziti sposobnost cijele BiH da ispunjava obaveze prema kreditorima, te nastavak finansiranja iz sredstava MMF-a budući da provođenje smjernica dogovorenih s MMF-om u velikoj mjeri ovisi o postojanju potpuno funkcionalne pozicije ministra financija u Federaciji BiH.\nRečeno je da, iako bi bilo moguće izmijeniti neke pojedinačne zakone kako bi se na taj način kratkoročno popunile neke od nastalih praznina, takva procedura ne bi rezultirala sveobuhvatnim rješenjem koje bi osiguralo potpuno funkcionalnu poziciju ministra financija i potpuno funkcionalno Ministarstvo financija Federacije BiH.\n"Uporno odbijajući da poništi ili izmijeni svoju odluku u ovakvim okolnostima, predsjednik Budimir će biti odgovoran za posljedice njegove odluke na građane. Pozivamo predsjednika Budimira i sve strane da poduzmu hitne korake kako ne bi došlo do značajnog ugrožavanja javnih finansija u Federaciji BiH", zaključeno je na sastanku, saopćeno je iz OHR-a.\nKasarna "Hašim Spahić" data na korištenje Općini Vareš


Izložba slika Miloša Trbića u Likovnoj galeriji Kulturnog centra u Kuli\nObjavio u 27. oktobra 2016.\nOdbornici lokalnog parlamenta usvojili su na sednici, koja je održana u sredu, 26. oktobra 2016. godine, Odluku o rebalansu budžeta opštine Kula za 2016. godine, prema kojem u ovoj kalendarskoj godini treba da bude ostvareno 2 milijarde 129 miliona dinara i isto toliko rashoda. U obrazloženju Odluke o rebalansu budžeta je rečeno da je rebalans urađen zbog investicionih ulaganja, a da ostale stavke uglavnom ostaju iste.\nDo kraja godine će biti urađena javna nabavka za izgradnju Doma zdravlja u Kuli i ova investija ulazi u plan za narednu godinu. Rebalans je urađen zbog ove investicije, jer opština mora da obezbedi 103 milionadinara uz 74 miliona dinara koja su dobijena sa viših nivoa vlasti.\nNa sednici Skupština opštine Kula je usvojila Godišnji program zaštite, uređenja i korišćenja državnog poljoprivrednog zemljišta za 2016. godinu u kulskoj opštini na koji je 6. oktobra dalo saglasnost Ministarstvo poljoprivrede\nPrema rečima Perice Videkanjića, predsednika opštine Kula sa viših nivoa vlasti za izgradnju Doma zdravlja kulskoj opštini je odobreno 74 miliona dinara dok 103 miliona dinara treba da bude obezbeđeno iz opštinskog budžeta. On je najavio da će javna nabavka za izgradnju Doma zdravlja biti urađena do kraja godine, jer investicija mora ući u plan budžeta za narednu godinu.\n– Posebno sam ponosan na činjenicu da smo za ovih par godina od duga kojeg smo zatekli, a koji nije bio tako mali, oko 130 miliona, uspeli da saniramo stanje u budžetu, da ostvarimo pozitivan saldo, da usvojimo investicioni budžet i da danas na računu imamo 168.199.000,00 dinara. Ostvarili smo veoma dobru komunikaciju sa republičkim i pokrajinskim organima i sasvim je izvesno da ubrzano krećemo u investiciona ulaganja. Dokaz za to je i nedavna poseta Igora Mirovića, predsednika pokrajinske Vlade. Samo prilikom te posete dogovorili smo investicije vredne gotovo 200 miliona dinara koje će biti i ostvarene – kaže Videkanjić.\nNakon rebalansa SO Kula je usvojila izveštaj o izvršenju odluke o budžetu opštine Kula za 2015. godinu i Odluku o konsolidovanom završnom računu budžeta za 2015. godine. Odlukom o budžetu za prošlu godinu planirani su ukupni prihodi i primanja budžeta u iznosu od 1.598.850 dinara, odnosno 1.744.473 dinara sa prenetim neutrošenim sredstvima iz prethodnih godina. Ukupno planirani obim budžeta sa prenetim neutrošenim sredstvima realizovan je u visini od 72,59 odsto, stoji u pomenutoj odluci. Kako je u obrazloženju Odluke rekao Vladimir Ćovin, načelnik Odeljenja za finansije nezavisna revizorska kuća „Finodit“ iz Beograda je utvrdila da su finansijski izveštaji završnog računa budžeta Opštine Kula za 2015. godinu, istiniti i objektivni prema svim bitnim i materijalno značajnim pitanjima, i da prikazuju stanje imovine, obaveza i izvora finansiranja, prihode i primanja, rashode i izdatke,novčane tokove i izvršenje budžeta.\nPrema rečima Gorana Krupljanina, predsednika opštinske Komisije koja je donela Godišnji program program zaštite, uređenja i korišćenja poljoprivrednog zemljišta u državnoj svojini Ministarstvo poljoprivrede je 6. oktobra dalo saglasnost na ovaj program što je bio uslov da se on nađe pred odbornicima. Predmet ovog programa je ukupno 9.510 hektara zemljišta koje se nalazi u javnoj, odnosno državnoj svojini. Na 20 godina preduzeću Al Ravafed je dato u zakup ukupno 2.281 ha, 180 hektara je predviđeno za pošumljavanje koje obavlja JKP „Komunalac“, Srednjoj stručnoj školi je bez naknade pripalo oko 100 ha. Najveći deo zemljišta dodeljuje se prema pravu prečeg zakupa , stočarima – 5.043 ha, a ostatak je obradivo zemljište koje će biti predmet licitacija. Po ovom osnovu, kako je istakao Krupljanin, opština će ostvariti prihod od 191 milion dinara. Kašnjenje u izradi Godišnjeg plana nastalo je zbog želje da se ratarima da više zemljišta što su oni i inicirali, poučeni iskustvima i praksom u susednim opštinama. međutim, nadležno Ministarstvo to nije dozvolilo i opština Kulka je naravno poštujući Zakon izradila Godišnji program na koji je dalo saglasnost resorno ministarstvo.\nPred odbornicima se nalazio obiman dnevni red od 20 tačaka, a između ostalog, razmatrani su i izveštaji o poslovanju javnih preduzeća za 2015. godinu i ustanova čiji je osnivač opština, takođe za prošlu godinu. Skupština je usvojila i predlog odluke o otuđenju građevinskog zemljišta iz javne svojine. Reč je o zemljištu u industrijskoj zoni na kojem objekte planira da gradi preduzeće „Seveplant“ d.o.o iz Sivca i koje će uposliti sedamdesetak novih radnika.\nNa kraju sednice odbornici su usvojili i predloge rešenja o kadrovskim promenama u Opštinskoj izbornoj komisiji, upravnih i nadzornih odbora u ustanovama čiji je osnivač opština, školskim odborima, Opštinskom veću i obrazovanju Komisije za sprovođenje postupka javnog nadmetanja za davanje u zakup poljoprivrednog zemljišta u državnoj svojini na teritoriji opštine Kula.


Kazne za sve koji ne uklone privremene objekte i ogrev | Moj Kotor Varoš\nHomeKotor VarošKazne za sve koji ne uklone privremene objekte i ogrev\n05/03/2021 Moj Kotor Varoš Kotor Varoš 0\nIz Odsjeka za inspekcijske poslove i komunalnu policiju opštine Kotor Varoš pozvali su građane naselja Bregovi i ostalih u gradskoj zoni da do 1. aprila uklone svoje privremene objekte i deponovani ogrev sa javnih površina.\nPoziv građanima je upućen u cilju uspostavljanja komunalnog reda i uređenja grada.\n– Komunalna policija će od 1. aprla 2021. godine početi sa izdavanjem rješenja za uklanjanje objekata i deponovanog ogreva sa navedenog područja. Podsjećamo da je odlukom o komunalnom redu opštine Kotor Varoš zabranjeno zauzimanje javnih površina bez odobrenja nadležnog organa i deponovanje ogrevnog materijala – istakli su u Odsjeku za inspekcijske poslove i komunalnu policiju.\nKazne za one koji se ogluše o ovaj poziv su 100 KM za fizička lica, 300 za samostalne preduzetnike i pravna lica, te 3000 za pravna lica i 300 KM za odgovorno lice u pravnom licu.\n– Zakon o komunalnoj policiji propisuje obavezno sankcionisanje do konačnog izvršenja ili primjenu odredbe o prinudnom izvršenju na trošak izvršenika putem trećeg lica. Iskreno se nadamo da će građani postupiti po ovom obavještenju i da ćemo zajedničkim snagama doći do ljepšeg i uređenijeg grada – naveli su u Odsjeku za inspekcijske poslove i komunalnu policiju.


– Zahvaljujući poslušnom srpskom kadru i podršci dela međunarodne zajednice, Bakir Izetbegović u ovom trenutku kontroliše veći deo zajedničkih institucija, u kojima se sistematski radi protiv interesa srpskog naroda i Republike Srpske. Krši se Ustav, zakoni, moratorijum o zapošljavanju i na silu se pokušavaju provesti ciljevi bošnjačke politike, što dovodi do haosa koji je za Republiku Srpsku neprihvatljiv i nepodnošljiv – naglasio je Košarac.\nOn je naveo da je očigledno da ovakvo stanje nisu spremni da prihvate ni legitimni predstavnici hrvatskog naroda u zajedničkim institucijama BiH.\n– Prvi put u istoriji postdejtonske BiH desilo se da na sednicu Doma naroda parlamenta BiH nisu došli legitimno izabrani predstavnici Srba i Hrvata, što dovoljno govori o stanju u kakvom se BiH u ovom trenutku nalazi. Bakir Izetbegović i njegovi mentori u pojedinim sarajevskim ambasadama morali bi dobro da se zamisle o tome kakav haos proizvode i šta će biti rezultat tog haosa – poručio je Košarac, prenosi Srpskainfo.\nOn je naglasio da legalno izabrani predstavnici Republike Srpske u zajedničkim institucijama neće popustiti pod bilo kakvim pritiscima i ucenama i da će braniti ustavna i zakonska prava Republike Srpske i srpskog naroda.\n– Vidim da su ovi iz Sarajeva opet pronašli neke Srbe iz Republike Srpske, koji su najavili da će tužiti poslanike SNSD i naših partnerskih stranaka zbog navodnog nerada u parlamentu BiH i nedolaska na sednice. To su čiste gluposti jer nikada, niko i nigde nije usvojio zakon koji sprečava izabranog poslanika da izrazi svoj politički stav – naglasio je Košarac.\nOn je dodao da je stav SNSD i koalicionih partnera te stranke potpuno jasan, ustavan i zakonit.\n– Mi tražimo da se odmah i bezuslovno formira vlast na osnovu demokratski izražene volje građana na proteklim izborima. Mi ne pristajemo na to da parlament BiH na bilo kakav način daje legitimitet onima koje srpski narod u Republici Srpskoj nije izabrao da ga predstavljaju i u tome nema ništa nelegalno, nelegitimno i protivzakonito – poručio je Košarac.\nKošarac: Za sve blokade i zastoje u radu zajedničkih institucija BiH odgovorna dva člana Predsedništva izabrana bošnjačkim glasovima


B.Hosting :: Mail hosting - antispam smernice\nAnti-spam smernice - mailing liste\nU nastavku se nalaze osnovna pravila i preporuke kako da napravite kvalitetnu mailing listu i izbegnete da budete označeni kao pošiljaoci spama.\nPošiljaoci spam poruka iz dana u dan nalaze nove načine da prevare anti-spam filtere zbog čega postaje pravi izazov da obezbedite da vaš email stigne u inbox korisnika, umesto u spam folder. Budući da se trendovi stalno menjaju, moraćete konstantno da radite na tome da vaše poruke dođu do svoje planirane destinacije.\nŠta se sve proverava\nHosting provajderi koriste razna rešenja da bi zaštitili svoje sisteme i korisnike od spam poruka i konstantno ih prilagođavaju i menjaju. Anti-spam filteri će sigurno proveravati sledeće:\nDa li ste na crnoj listi (blacklist) – Provajderi imaju interne crne liste domena i/ili IP adresa koje su označene kao pošiljaoci spama kako bi automatski bile blokirane, a koriste i eksterne reputacione baze kako bi odredili da li je pošiljalac i/ili poruka spam. Ukoliko završite na nekoj od crnih lista, većina članova vaših mailing lista neće dobiti poruku.\nDa li ste na beloj listi (white list) – Za razliku od crne liste, preporučljivo je da se nalazite na beloj listi. Bele liste se uglavnom održavaju kao interne liste hosting provajdera i predstavljaju listu domena i/ili adresa koje se automatski isporučuju bez prolaska kroz anti-spam filtere.\nReputacija pošiljaoca – Vaša reputacija predstavlja broj ili ocenu koja je dodeljena IP adrese ili izvoru sa koga se šalju poruke. Ova ocena se kombinuje sa vašim domenom i još nekim dodatnim faktorima koji se mogu razlikovati od provajdera do provajdera, i koji se po pravilu drže u tajnosti kako ih pošiljaoci spama ne bi zloupotrebljavali.\nReputacija domena – u poslednjijh par godina prati se i reputacija domena. Na ovaj način se sprečava da pošiljaoci spam poruka nastave sa slanjem kada promene IP adresu ili hosting provajdera. Većina provajdera koristi rešenja koja identifikuju domen koji je povezan sa porukom i dodeljuje mu spam ocenu na osnovu reputacije domena pošiljaoca.\nPrethodno prijavljivanje spama – Jedan od najvećih problema je kada vas članovi vaše mailing liste prijave kao pošiljaoca spama, odnosno označe vaše poruke kao spam. Ukoliko raste broj prijava, postoji velika šansa da ćete biti uklonjeni sa belih lista i da će vaše poruke ubuduće po automatizmu biti označene kao spam.\nAktivnosti članova vaše mailing liste - U poslednje vreme spam filteri dodeljuju ocenu i na osnovu aktivnosti članova vaše mailing liste. Ukoliko vaše poruke redovno imaju jako mali procenat otvaranja, onda to indikuje da provajderima da poruke koje šaljete mogu potencijalno da budu neželjene, odnosno spam. Ovo neće samo po sebi staviti vas na spam listu, ali utiče na vašu ukupnu ocenu koja u kombinaciji sa drugim kriterijuma može da ima negativan efekat.\nSadržaj vaše poruke – Šta šaljete je jako važno za spam filtere. Slike, tekst, kao i tema poruke mogu da vam naprave problem. Dobre prakse u pisanju i dizajniranju poruke moraju biti poštovane.\nŠaljite poruke samo korisnicima koji su se prijavili na vašu listu\nOno što je prvo i najvažnije da biste obezbedili da vaša poruka dođe na svoju destinaciju je da kreirate kvalitetan spisak email adresa koje će biti članovi liste. Nikako nemojte kupovati ili iznajmljivati liste adresa jer ne znate na koji način su prikupljene, a pre svega, zato što biste na taj način slali zaista neželjene poruke. Budite sigurni da su se korisnici sami prijavili na vašu mailing listu, odnosno da su pristali da im povremeno šaljete poruke. Najbolja praksa je da se koristi proces dvostruke prijave (double opt-in). Ovo znači da ne samo da se korisnik eksplicitno prijavio na vašu mailing listu, već je i potvrdio email adresu.\nMožda vam se čini da ćete na ovaj način znatno smanjiti broj članova vaše liste, što jeste tačno, ali ćete na ovaj način smanjiti rizik da vaše poruke prijave kao spam i obezbediti da vaši pravi članovi dobiju poruke koje im šaljete.\nVećina korisnika će poruku koju su dobili od vas, a nisu se prijavili na mailing listu, obrisati i čak označiti kao spam pre nego što će se jednostavno odjaviti sa liste.\nZamolite primaoce da vas dodaju u kontakte\nPored filtera na serverima provajdera, svaki primalac može da ima posebna podešavanja u svom email klijentu (Outlook, ThunderBird i slično), tako da se preporučuje da vas dodaju u imenik i/ili na listu bezbednih pošiljalaca (Safe Sender).\nPoželjno je da ih zamolite da ovo uradite u prvoj poruci dobrodošlice koju prime kada se prijave na vašu mailing listu.\nMožete dodati i na kraj svake poruke koju šaljete rečenicu sledeće sadržine:\n"Molimo Vas da odvojite malo vremena da dodate našu email adresu <vaša email adresa> u vaš imenik ili listu kontakata. Na ovaj način možete biti sigurni da ćete dobiti sve važne informacije i ponude od nas!"\nSvaki uložen napor da vas svaki pojedinačni korisnik doda na belu listu se odražava pozitivno na vašu sveukupnu reputaciju.\nDodajte link za odjavu sa liste\nJako je važno da omogućite korisnicima da se odjave sa vaše mailing liste. Svakako je bolje da im omogućite ovu opciju jer će oni već naći neki način da to urade koji može rezultirati ugrožavanjem vaše reputacije.\nLink za odjavu sa liste treba da bude dovoljno uočljiv i jednostavan za korišćenje kako bi se korisnici odlučili za ovu opciju, umesto da prijave poruku kao spam.\nTema poruke (subject) je jedna od veoma važnih odrednica koja može da označi vašu poruku nao spam.\nOsnovna pravila za temu poruke kojih se treba pridržavati su:\nKraće jeste bolje, ali se trudite da vaša tema poruke ima između 35 i 50 karaktera i da nema manje od 5-6 reči\nNikako nemojte koristiti reči koje su zastupljene u spam porukama (Kliknite odmah, Besplatno, Hitno, Odlična ponuda...)\nIzbegavajte da koristite reči napisane samo velikim slovima ili da pišete reči sa specijalnim karakterima (npr. PONUDA, Em@il...)\nKontrolišite korišćenje vašeg domena\nHosting provajderi ne prate samo IP adresu, već i reputaciju vašeg domena, tako da je jako važno da zaštitite reputaciju vašeg domena.\nPosebnu pažnju obratite na vaš sajt i njegovu zaštitu jer ukoliko vaš sajt nije propisno konfigurisan može se desiti da bude upotrebljen za slanje spam poruka ili sajber napade.\nObratite pažnju na reći i fraze u tekstu poruke\nPisanje poruke koja se šalje na veći broj email adresa zahteva posebnu pažnju. Potrudite se da izbegnete reči i fraze koje su zastupljene u spam porukama. Postoje i besplatni online alati koje možete da koristite da proverite poruku koju planirate da pošaljete, ali se ne treba u potpunosti oslanjati na njih jer nisu 100% precizni.\nIzbegavajte da umesto teksta poruke stavite samo sliku\nLako se može desiti da vaša poruka bude označena kao spam ukoliko umesto teksta samo postavite jednu veliku sliku u poruku, jer je ovo trik koji pošiljaoci spama vrlo često koriste.\nSvesni smo da su slike važan deo vaše poruke, ali što više slika koristite , to su veće šanse da bude označena kao spam.\nIzbegavajte korišćenje velikih naslova i crvene boje za font\nPoruke koje sadrže reči ispisane svim velikim slovima, krupne naslove i crvena slova veoma često budu prepoznate kao spam. Ukoliko želite da naglasite neki deo teksta, budite umereni u tome i izbegavajte korišćenje crvenih fontova, a postoje i razna druga dizajnerska rešenja koja će vam pomoći da postignete željeni efekat.


Nedimović: Za projekat vodosnabdevanja leskovačkih sela 18 miliona dinara - SRDA\nMinistar poljoprivrede, šumarstva i vodoprivrede Branislav Nedimović izjavio je u Leskovcu da je državno preduzeće “Srbijavode” odobrilo projekat vodosnabdevanja u vrednosti 18 miliona dinara za sela Turekovac i Svirce, odnosno most koji Turekovac povezuje sa Leskovcem.\n– Čujem da postoji veliko interesovanje otkud ministar poljoprivrede tri puta za šest meseci u Leskovcu, odnosno u Svircu. Odobrili smo pre nekoliko dana projekat vodosnabdevanja za sela Svirce i Turekovac i to će država da sufinansira sa gradom Leskovcem u iznosu od 18 miliona dinara – kazao je Nedimović za agenciju Beta.\nDrugi razlog njegovog dolaska je, kako je rekao, izgradnja prelaza u selu Turekovac, koji je problem za putnu komunikaciju i poljoprivredne proizvođače, naročito, kad dođe vreme transporta paradajza i ostalih povrtarskih kultura.\n– Došao sam sa gotovim rešenjem, a to podrazumeva izgradnju distributivnog centra za povrće koji će njima biti dat na upravljanje – rekao je Nedimović.\nPrema njegovim rečima objekat će biti u vlasništvu države i ustupljen poljoprivrednim proizvođačima na određeni period, gde će oni moći da obavljaju svoje aktivnosti i na taj način će imati siguran plasman u toku naredne godine.\n– Razgovaraću danas i sa gradonačelnikom da napravimo trojni sporazum između tri lokalne samouprave – Vlasotince, Lebane i Leskovac, kako bismo imali neku vrstu međuopštinske saradnje – rekao je Nedimović.\nGradonačelnik Leskovca Goran Cvetanović istakao je da će se taj objekat nalaziti u Zelenoj zoni, gde će biti napravljena hladnjača za skladištenje viška povrća koji će tu “čekati” odgovarajuću cenu.\nNedimović i Cvetanović obišli su i most na Jelašnici koji se urušio januara ove godine prilikom poplave u leskovačkom kraju.\n– Mislim da to možemo da rešimo preko “Srbijavoda”, to je ipak velika investicija, 24 miliona dinara, ali još nismo završili sve razgovore – kazao je gradonačelnik Leskovca.\nBranislav Nedimović Grad Leskovac Ministarstvo poljoprivrede šumarstva i vodoprivrede Srbijavode Svirce Turekovac


"Zelena dozvola" za vakcinisane u Izraelu od 21. februara\nSvet Autor:Agencije15. feb. 202123:12\nIzrael planira u nedelju ukinuti određene mere za poslovanje i ponovo otvori hotele i teretane za one koji su primili obe doze vakcine ili se smatraju imunim nakon oporavka od virusa korona, saopštila je vlada.\nS gotovo 43 odsto građana koji su primili barem jednu dozu vakcine Fajzer, Izrael je nastavio s postepenim ublažavanjem mera zatvaranja 27. decembra, javlja Rojters.\nTrgovački centri, pijace na otvorenom, biblioteke i muzeji moći će ponovo da se otvore u nedelju, saopštila je u ponedeljak kancelarija premijera Bendžamina Netanjahua.\nTakođe u nedelju, Izraelcima koji poseduju „zelenu dozvolu“ – potvrdu o pretpostavljenom imunitetu na virus korona, prikazanu u aplikaciji izraelskog ministarstva zdravlja – biće dozvoljen ulazak u teretane i hotele, navodi se u saoštenju.\nZvaničnici su u početku planirali da pokrenu sistem „zelene dozvole“ od 23. februara.\nIzrael je na putu da ovog meseca u potpunosti vakciniše 30 odsto od svojih devet miliona stanovnika obema dozama vakcine Fajzer, merilom za preliminarno ublažavanje restrikcija. Nada se da će idućeg meseca vakcinisati 50 odsto stanovnika i omogućiti dodatno smanjenje restrikcija.


NSinfo: Poljoprivredni sajam od 13. do 19. maja - 1.500 izlagača iz 60 zemalja\nPoljoprivredni sajam od 13. do 19. maja - 1.500 izlagača iz 60 zemalja\nNa Međunarodnom poljoprivrednom sajmu u Novom Sadu od 13. do 19. maja će učestvovati 1.500 izlagača iz 60 zemalja, najavio je danas generalni direktor Novosadskog sajma Slobodan Cvetković\nOn je na konferenciji za novinare u Beogradu rekao da je zemlja-partner sajma ove godine Bosna i Hercegovina, s kojom Srbija ima robnu razmenu od 1,5 milijardi evra godišnje, a Sajam daje šansu da se saradnja unapredi.\nAmbasador Bosne i Hercegovine u Beoradu Lazar Mirkić rekao je da će BIH predstaviti vina i "oštra" pića, mleko i sireve, konditorske i druge poljoprivredne proizvode.\nDirektor Novosadskog sajma Cvetković je rekao i da "ove godine prvi put na Sajmu, kao grupni izlagač, učestvuje Izrael koji je zainteresovan za ulaganja u melioraciju zemljišta u Srbiji i Albaniji".\nDodao je da će se ove godine prvi put na Sajmu, na kojem će biti izložena mehanizacija, stoka i organska hrana i proizvodi sa oznakom geografskog porekla, biti priredjeni razgovori izlagača za šta su se prijavile 92 firme.\nNa Poljoprivrednom sajmu će, kako je najavio, prvi put biti izložen i kombajn za šećernu repu koji bez poreza na dodatu vrednost (PDV) košta 600.000 evra.\nCvetković je istakao da će biti izloženo 1.500 grla stoke, 200 više nego prošle godine, a medju njima i bik teži od dve tone.\n"Pokrenuli smo inicijativu da organizujemo stočnu berzu jer smo uvideli da se promet uglavnom obavlja na pijacama gde se ne naplaćuje PDV, što je šteta za državu. Deo Sajma bi bio preuredjen za te namene", rekao je Cvetković.\nPojedinačna ulaznica za sajam košta 600 dinara, grupna 400, a za porodičnu posetu s decom mladjom od 16 godina u subotu, kad se otvara Sajam, biće dovoljna samo jedna ulaznica.\nSajam će jednom od posetilaca, učesnika lutrije, pokloniti traktor "belarus 82.1" koji košta 20.500 evra.\nPredsednik Izvršnog odbora Djenerali reosiguranje Boško Petrović je najavio da će ta kuća na Sajmu prodavati polise osiguranja useva i stoke s popustom do 20 odsto.\nizvor: Beta, agencije, foto: NSinfo\n... manifestacija, Novi Sad, novosadski sajam, poljoprivreda, poljoprivredni sajam, privreda, sajam


Tako su se timovima Bačke, Mačve, Zlatibora i Inđije, koji su i pre ovog kola "čekirali" karte za Prvu ligu Srbije, sada pridružili Javor i Rad, dok su u poslednjem momentu opstanak izborili Voždovac, Radnički i Novi Pazar.\nNaime, Radnički iz Niša je savladao Bačku (5:1), Novi Pazar ekipu Napretka (2:1), Proleter Vojvodinu koju zbog bolesti nije vodio Nenad Lalatović (2:0), dok su bez pobednika okončani dueli Voždovca i Javora (0:0), te Spartaka i Rada (1:1). Ovaj poslednji rezultat ostavio je Voždovčane u Superligi, a njihovog rivala, Ivanjičane, kao i same "građevinare" koji nisu uspeli da u dramatičnoj završnici daju drugi gol u Subotici, poslao u niži rang.\nVelika borba viđena je na Gradskom stadionu u Subotici, gde je Spartak dočekao Rad. Domaća ekipa stigla je do prednosti već u 11. pogotkom s bele tačke najboljeg strelca Lazara Tufefdžića, ali se nije dugo čekalo na izjednačenje. Marko Šarić je u 28. minutu, a nakon toga su "građevinari" jurili trijumf. Kako je vreme odmicalo, gosti su bili svesni da moraju da dođu do pobede kojih ih jedino drži u eliti, a najbolju priliku za to su imali 79. minutu. Međutim, tada je golman Spartaka Dubljiević zaustavio šut iskusnog Andrije Kaluđerovića s 11 metara. Građevinari su do samog kraja stvarali šanse i imali incijativu, ali nisu mogli da dođu do gola. Drama se, međutim, nastavljala...\nIako nije sve bilo u njihovim rukama, fudbaleri Radničkog su ozbiljno shvatili situaciju u kojoj se nalaze i već u prvom poluvremenu rešili sve dileme oko pitanja pobednika na "Čairu". Igrač utakmice svakako je nekadašnji fudbaler Crvene zvezde Nenad Gavrić, koji je u prvom poluvremenu postigao het-trik, a strelac za domaći tim je bio i Stefan Mitrović. Radnički je na taj način praktično sav posao odradio u prvom delu, dok je gol za goste postigao Luka Ratković. Ubedljivu pobedu Radničkog je u samom finišu overio Kovačević, pogotkom s bele tačke.\nNa poslednjih osam utakmica do ove, fudbaleri Napretka su imali sedam pobeda, od čega šest u nizu i poraz od Voždovca, čime su osigurali elitni status, a nešto opušteniju atmosferu u taboru "čarapana" iskoristio je Novi Pazar, koji je na svom terenu došao do neophodnih bodova. Domaća ekipa je do prednosti došla golom Semira Hadžibulića u 24. minutu, koji se na ovoj utakmici oprostio od kluba, dok je vođstvo Pazaraca sredinom drugog poluvremena duplirao Sise. Utakmicu je u neizvsnu završnicu uveo Luka Milunović, koji je ušao s klupe i u 85. minutu postigao gol, ali Novi Pazar ipak nije prokockao pobedu.\nStatus superligaša sačuvao je Voždovac, koji je morao da strepi do poslednjeg minuta utakmice s Javorom. Zmajeve je pobeda držala u eliti, ali ekipa iz Zaplanjske nije uspela da slavi, ali je uz malo sreće ipak uspela da ostane u odabranom društvu i remijem. Meč pun emocija, a pred svega strepnje, iznedrio je svega dva šuta u okvir gola, pa su "zmajevi" i Ivanjiačni okončali svoj duel nešto pre Rada, a onda gledali detalje s terena u Subotici i pitali se šta će biti. Tim sa Banjice nije uspeo da dođe do novog pogotka, koji bi ga sačuvao u eliti - igrao se 97. minut kada su "građevinari" krenuli na sve ili ništa, sa golmanom kao potencijalnim strelcem, pokušane su i makazice, ali "golubovi" su sve izdržali i...\nPo poslednjem zvižduku sudije Novaka Simovića, počele su suze.\nSuze zbog tuge igrača Rada. Suze radosnice na "krovu", gde su prenos pratili igrači Voždovca, koji su bili presrećni zbog ostanka u Superligi.\nTrener Voždovca Predrag Rogan nije krio kako se oseća. I on je, poput ostalih "zmajeva", bio uplakan:\n- Izvinjavam se, teško mi je da potisnem emocije. Ovaj klub je zaslužio da ostane u Superligi. Vidite koliko je stresa bilo... Mi promovišemo zdravu fudbalsku priču i mislim da je ta priča pobedila - iskren je bio Rogan tokom izjave za TV Arena sport.\nU Subotici je tuga bila toliko velika među članovima "građevinara", da niko iz stručnog štaba Rada nije mogao da stane pred kamere kada se meč završio. I ne čudi, eliminacija iz elitnog društva najteži je takmičarski udarac, na njega niko nije imun, pa ni tim sa Banjice.\nSa druge strane, neopisivo slavlje bilo je i u Novom Pazaru gde je domaćin pobedio tim Napretka za opstanak.\n- Ovi momci su za mene veliki heroji. Poslednjih 14 mečeva smo igrali „na nož“, borili smo se za svaku loptu, svaki bod... Verovali smo da će naš kvalitet da dođe do izražaja i mislim da ne mogu da budem srećniji - rekao je prvi stručnjak Pazaraca, Davor Berber.\nNajmanji rezultatski značaj imao je gradski derbi u Novom Sadu, gde je Vojvodina igrala za treću poziciju, koja joj ništa značanije ne bi donela, jer će i "stara dama" i Čukarički imati mesto u kvalifikacijama za Ligu konferencija. Proleter je meč počeo s deset bonusa od starta, a nakon prvog poluvremena bez golova, tim sa Slane bare je poveo nakon jednog časa igre. Tada je Filip Knežević savladao čuvara mreže "stare dame" Simića i doneo pobedu svojoj ekipi. Knežević je bio veoma inspirisan za igru na ovoj utakmici, pa je u samoj završnici "rabonom" asistirao Mirosavljevu, koji je tako postavio konačan ishod za prvu pobedu Proletera nad Vojvodinom.\nPodsetimo, ove sezone je elitni rang napustilo šest timova, jer će se od naredne, broj klubova vratiti na 16.\nIz Prve lige u Superligu stižu Kolubara i Radnički iz Kragujevca.\n(Knežević 61, Mirosavljev 86)\n(Gavrić 11, 19, 33, Mitrović 15, Kovačević 82p - Ratković 20)\n(Tufegdžić 11p - Sarić 28)\nKonačna tabela Superlige Srbije za sezonu 2020/2021\nCrvena zvezda 38 35 3 0 114:20 108 bodova\nVojvodina 38 21 8 9 62:41 71\nProleter 38 15 8 15 40:47 53\nSpartak 38 15 7 16 54:53 52\nMetalac 38 13 13 12 48:53 52\nNapredak 38 14 8 16 44:51 50\nRadnički 38 13 10 15 37:39 49\nNovi Pazar 38 14 7 17 50:60 49\nVoždovac 38 13 9 16 49:59 48\nRad 38 14 6 18 44:57 48\nJavor 38 12 10 16 45:53 46\nBačka 38 3 7 28 24:68 16


Obustava saobraćaja zbog radova na delu Batajničkog druma – Studio B\nBeograd 5°C u 14:00\nObustava saobraćaja zbog radova na delu Batajničkog druma Beoinfo\nObjavljeno: 27.10.2020. 15:46 Izmenjeno: 27.10.2020. 15:47\nDirekcija za građevinsko zemljište i izgradnju Beograda saopštila je da će deo Batajničkog druma biti zatvoren za saobraćaj tokom novembra. Reč je o deonici od vojnog kompleksa „Zemun-ekonomija” do Ciglane, a razlog zatvaranja je izvođenje radova na izgradnji vodovodne i kanalizacione infrastrukture za kovid-bolnicu.\nZa vezu između Zemuna i Batajnice vozila će od 30. oktobra do 30. novembra koristiti obilazak preko saobraćajnice Auto-put za Novi Sad, a vozači tokom izvođenja radova treba da prate postavljenu saobraćajnu signalizaciju.\nZatvaranje Batajničkog druma neophodno je kako bi se izveli radovi na izgradnji distributivne vodovodne mreže dužine 377 metara i sekundarne fekalne kanalizacije dužine 506 metara, precizirano je u saopštenju.\nOtvoren vrtić „Paun” u Surčinu\nOdlikovanja zaslužnim pojedincima, Vučić: Služite za primer


Nova afera potresa Smederevo\nBy\tePodunavlje Februar 22, 2018\t0\nGrad Smederevo potpisao je ugovor sa Društvom sa ograničenom odgovornošću za projektovanje i izgradnju "Tina Trade Gradnja" iz Smedereva o zakupu 295.52 kvadratnih metara poslovnog prostora na tri godine za dečji vrtić. Nezvanično saznajemo da je postignut i dogovor da Grad ovaj prostor posle isteka zakupa kupi od navedene privatne firme.\nKompanija "Tina Trade Gradnja" doo bavi se izgradnjom stambenih i nestambenih zgrada, što znači da će Smederevo, posle tri godine zakupa, otkupiti ovaj prostor u Cvijićevoj ulici po tržišnim cenama, tačnije po ceni od 1.000 evra plus PDV, koliko je ova firma na ovoj lokaciji i do sada naplaćivala izgrađeni kvadrat poslovnog prostora.\nZašto je lokalna samouprava donela odluku o vremenski ograničenom zakupu i zašto baš na tri godine, a ne odmah o kupovini ovog prostora, potpuno je nejasno i nelogično, pogotovo ako se zna da cena zakupa na mesečnom nivou iznosi oko 262.712,51 dinara, odnosno za tri godine 9.421.650,36 dinara?!\nAko je to po lokalnoj samoupravi najpovoljnije za Grad, zašto prostor nije odmah kupljen? Cena zakupa i kasnije prodaje po kvadratu, zajedno oko 375.000 evra, daleko prevazilazi cenu izgradnje novog vrtića na lokacijama u vlasništvu Grada. Čemu zakup na tri godine i besmislen trošak od skoro 9.5 miliona dinara?\nSlučajnost ili ne, Smederevci tvrde da je tast dr Gorana Avramovića, rođenog brata gradonačelnice dr Jasne Avramović, u istoj zgradi kupio svojoj ćerki stan. Sugrađani poznaju ovu porodicu i tvrde da ovaj penzioner teško sebi može da priušti kupovinu ovako ozbiljne nekretnine, po ceni od 750 evra po kvadratu plus PDV. Ako može - svaka mu čast!\n« ROMI NAPUSTILI DS I PODRŽALI SNS: Dosta je zloupotreba nacionalnih manjina! Besplatni preventivni pregledi u palanačkoj bolnici i planjanskom Domu zdravlja »


Dve nedelje pred izbore - analiza predsednicke kampanje\nU februaru neprincipijelno odloženi, a sada još neprincipijelnije raspisani, sa ociglednom i prevashodnom namerom da bar na kratko odlože pricu o vanrednim izborima i tako za raspadajuci DOS kupe još malo vremena na vlasti (uz kolateralnu dobit u vidu kompromitacije institucije neposrednih izbora i posledicno dalje devalviranje predsednicke funkcije), ovi predsednicki izbori, odnosno, njihov eventualni uspeh i Micunoviceva pobeda, pretvorili su se u kljucni element strategije preživljavanja vladajuce garniture. Sa svih strana pritisnut aferama, haškim optužnicama i skupštinskom inicijativom za smenu vlade i predsednice parlamenta, vladajuci D(O)S je na nešto više od dve nedelje od predsednickih izbora u njima prepoznao svoju (pret)poslednju politicku šansu. Da su pre dva meseca u D(O)S-u znali koliko ce im ta pobeda biti važna, ili izbora ne bi bilo, ili bi bio ukinut izlazni cenzus od 50 odsto u prvom krugu. Ali cak i ovako, ukoliko cenzus ne bude preskocen, a Micunovic, shodno opštem ocekivanju, prvi prodje kroz cilj, sa rezultatom slicnim onim Koštunicinim od prošle godine, vladajuca politicko-propagandna mašina ce iz toga nastojati da iscedi bar nekoliko dragocenih kapi ocajnicki joj potrebne politicke legitimnosti.\nNakon podužeg neckanja u cilju obezbedjenja što šire i "dublje" podrške za svoju kandidaturu, Micunovic je konacno dobio i više nego što je ocekivao i daleko više nego što je Labus imao pre godinu dana. (Što nipošto ne znaci da su baš svi u DS-u podjednako srecni zbog toga, niti da ce to biti dovoljno.) U svakom slucaju, mladalacki orno i energicnije od vecine rivala u politickoj areni, "Deda Micun" poslednjih dana intenzivno šparta po gradovima i ekranima širom Srbije, nudeci svoju pomalo romansiranu biografiju ("otac srpske demokratije") i svoje sede vlasi kao jemstvo za paket ne narocito koherentnih obecanja. Pragmaticniji od Koštunice i neuporedivo veci legalista od Djindjica i njegovih naslednika, Micunovic se, ne bez izvesne uverljivosti, preporucuje kao zajednicki imenitelj i idealni pomiritelj beznadežno zavadjenih petooktobarskih pobednika - kao i cele Srbije.\nUz povoljan medijski i politicki vetar u ledja i dobro osmišljenu kampanju Micunovic bi možda zaista mogao da se vine cak i do nivoa poslednjeg Koštunicinog rezultata (1 700 000), ali s obzirom na ono što smo do sada videli, kao i s obzirom na najnoviji krug afera u koji se plete oko celnika vlade i DOS-a, moglo bi se desiti da na kraju bude srecan ako se uopšte približi Labusovom rezultatu (nešto ispod milion glasova). Njegova kampanja je nesumnjivo bolja, tj. primerenija, manje japijevska i prosecnom biracu znatno prijemcljivija od prošlogodišnje Labusove, ali su zato i politicke prilike, kao i ugled vladajuce koalicije na neuporedivo nižem nivou. Micunovicev rezutat ce konacno zavisiti od uspešnosti sa kojom ce on i njegov štab u narednim danima rešavati kvadraturu politickog kruga: kako biti kandidat DOS-a i istovremeno se distancirati od svega lošeg što se za DOS vezuje. Za razliku od matematike, u politici tako nešto jeste teško izvodivo ali nije apriori nemoguce. Možda bi mu, na primer, iskreni susret sa štrajkacima u Smederevu ili sindikalcima pred Skupštinom, iako sigurno ne narocito prijatan, u tom smislu doneo mnogo više politickog profita od osmeha i aplauza sopstvenih sadašnjih, bivših i buducih saradnica i aktivistkinja (Lejla Ruždic, Gordana Comic, Nataša Micic) iz Ženske politicke mreže. Kao što bi mu i, recimo, jedan TV duel sa Tomom Nikolicem verovatno više koristio od istraživanja javnog mnjenja koja, navodno, kazuju da "izbori sigurno uspevaju", a Micunovic pobedjuje u prvom krugu sa razlikom 3:1 u odnosu na Nikolica.\nŠto se tice ostalih kandidata, oni su tu da pokažu da su "jošte živi", s tim što se od slucaja do slucaja taj "život" krece od tridesetak do preko petstohiljada glasova. Svi pogleduju i - sa izuzetkom Velje Ilica koji to cini otvoreno - svi potajno racunaju na onaj milion i kusur Koštunicinih glasaca iz prošlogodišnjeg prvog izbornog kruga. S obzirom da politicka opredeljenja srpskih biraca još uvek nisu cvrsto fiksirana (uostalom, kao ni politicki profili srpskih stranaka), takva nadanja nisu sasvim bez osnova. U današnjoj Srbiji, pozivi na bojkot izbora, baš kao i oni koji pozivaju na izlazak, imaju vrlo ogranicen domet. Stoga, ni stranke koje bojkotuju izbore - DSS, G17, SPS, SPO - ne mogu spokojno da sede i cekaju na propast izbora. Naime, cak i u slucaju da izbori ne uspeju, kao što po svoj prilici i nece, višenedeljno odsustvovanje sa glavne medijsko-politicke pozornice prepuštene njihovim ljutim rivalima može itekako ostaviti traga na njihove rejtinge. Da to preduprede, "bojkotaši" bi u narednim danima morali imati jasnu i razradjenu strategiju delovanja, kako u javnosti, tako i u parlamentu - i oko njega. Pitanje je, medjutim, da li su oni toga svesni. A još vece, šta imaju da ponude.\nSve u svemu, ostaje zakljucak da Dragoljub Micunovic za srpske oskudne kadrovske prilike predstavlja vrlo dobrog i jakog kandidata (jaceg od stranaka koje stoje iza njega), ali kandidata u pogrešno vreme i na pogrešnim izborima. Ili su, možda, i za njega ovi predsednicki izbori ipak samo kondicioni trening i dobra odskocna daska za one predstojece, "prave" i odlucujuce izbore - kako parlamentarne, tako i one u Demokratskoj stranci? S druge strane, za radikale je verovatno još uvek prerano, a za Velju Ilica prekasno. Mada ne treba smetnuti s uma da ekonomska beda, nacionalna frustracija i Haški tribunal, baš kao i Predsedništvo DOS-a, uveliko rade za radikalsku stvar, i to kud i kamo efikasnije od pomalo apaticnog i (pre)umornog Nikolica.\n(Autor je politicki analiticar i glavni urednik Nove srpske politicke misli)


Mostovi koji spajaju Italijane i Srbe ~\n“MOSTOVI” na koncertu u Trstu\n„ Nauka je potvrdila da unutar većinskog okruženja, jedna malena zajednica različitog jezika i kulture – poput srpske u Trstu – može da opstane, ukoreni se i razvije, samo pod određenim uslovima, odnosno, ukoliko joj se omogući i život unutar svetovnih institucija nacionalnog karaktera. Samo unutar takvih institucija, kakva je i SKUD „Pontes – Mostovi“, moguće je očuvanje i razvoj kulturnog identiteta manjinske zajednice u stranom većinskom okruženju“, govori pohvalno o srpskom društvu iz Trsta doktor Mila Mihajlović.\n“ SKUD “Mostovi” već čitavu deceniju prenosi vrednosti srpske kulturne baštine, kako svojim članovima, tako i svim poštovaocima njihovog rada, među kojima je veliki broj Italijana. Ovo veoma brojno društvo, svojim sadržajnim aktivnostima tokom cele godine okuplja Srbe iz dijaspore, ali i Italijane i sve one koji žele bolje da upoznaju srpski narod, tradiciju i kulturu. Takođe, smatra se veoma zaslužnim za obrazovanje omladine srpske dijaspore, novih generacija koje treba još vekovima na ovim prostorima da budu čuvar srpskog identiteta i snažne, neprekidne veze sa maticom Srbijom. Most koji će, bez obzira na sve prepreke i bujice, još dugo stajati čvrsto, onakav kakav je izgrađen pre tri veka i koji će našem narodu olakšati put u oba pravca”, istakla je naša konzulka.\nSrbi su u Trst počeli masovnije da se doseljavaju početkom 18. veka privučeni širokim mogućnostima poslovanja, nakon što je 1717. godine austrijski car Karlo VI proglasio slobodu plovidbe po Jadranu, a dve godine kasnije proglasio Trst za slobodnu luku. Za samo nekoliko decenija, u Trst se doselilo preko 150 srpskih porodica. Došli su iz Hercegovine, iz Bosne i Dalmacije, iz Slavonije, Baranje, Srema, Bačke i Banata, iz Boke Kotorske i iz Crne Gore, da bi sve do prvih decenija XX veka bili pokretač i motor ekonomskog razvoja ovog dela Evrope, a sebe ugradili u trgovačku slavu i kulturu grada.\nSrbi imaju svoju crkvu, parohiju, školu, biblioteku i dvadesetak palata naših nekad uspešnih ljudi. Danas, srpska zajednica u Trstu sa svojih desetak hiljada regularnih useljenika, najbrojnija je manjinska grupa u Trstu i najveća srpska grupacija u Italiji. Skoro svi pripadaju novom useljeničkom talasu koji je započeo 90-tih godina prošlog veka i još uvek traje. Novi odnos države matice prema dijaspori dao je podstreka srpskoj zajednici u Trstu i poslednjih desetak godina ona se naglo budi i potvrđuje kao jedinstvena nacionalna ekstrateritorijalna kulturna baština i značajan ljudski i ekonomski resurs, kako matice, tako zemlje domaćina.\n„SKUD „Pontes – Mostovi“ izniklo je iz redova mlade srpske zajednice u Trstu, nastale na osnovama i u okviru slavne Srpske pravoslavne crkvene opštine. Turbolentne godine poslednje decenije XX veka pokrenule su novi useljenički talas prema Italiji koji još uvek traje. Zvanično je osnovano 8. maja 2008. s namerom da postigne nekoliko, međusobno veoma bliskih, ciljeva: očuvanje, unapređenje i predstavljanje srpske narodne i autorske kulture u većinskom okruženju italijanskog društva i kulture. Kulturno-umetničko društvo trebalo je da bude instrument podizanja i uspostavljanja „mostova“ između starog i novog kulturnog miljea, čime je trebalo da olakša integraciju članova srpske zajednice u novu sredinu. Da bi se to postiglo, bilo je neophodno predstaviti se većinskom okruženju drugačijeg jezika, vere i kulture na najbolji mogući način. U tom smislu, aktivnosti „Pontesa“ su se konkretizovale prvenstveno u formiranju folklorne sekcije i u organizovanju kulturnih manifestacija čiji su protagonisti srpski umetnici u Italiji”, pišu autori ovog letopisa.\nFolklorna sekcija „Pontes-Mostova“ je najbrojnija. Trenutno broji više od 100 članova podeljenih u pet igračkih grupa: veterani, prvi ansambl, pripremni ansambl, dečiji ansambl, i školica folklora. Tu su i dve pevačke grupe – ženska i muška. Prva je nastala ženska pevačka grupa, a od skora je formirana i muška. Skoro da nema porodice srpskih doseljenika u Trstu koja nije uzela učešća u radu ovog srpskog kulturno-umetničkog društva.\nZahvaljujući velikom entuzijazmu članova, za vrlo kratko vreme „Pontes-Mostovi“ je postao poznat po kvalitetu folklornog ansambla i oprobao se na mnogim kulturnim manifestacijama ne samo u Italiji, već i u Sloveniji, Austriji, Hrvatskoj i Srbiji, kao i na festivalima u Češkoj, Švajcarskoj, Francuskoj, Španiji i Mađarskoj. Na 22. Evropskoj smotri folklora u Portorožu, SKUD „Pontes-Mostovi“ je osvojio srebrnu plaketu.\nDeo scenskog izražavanja je uvek i gluma, scenska igra koja prati svaku predstavu i manifestaciju. Tako i SKUD „Pontes – Mostovi“ ima svoje glumačke talente, spremne da s ljubavlju i srcem tumače tipične likove iz srpske narodne tradicije. Grupa je brojna, ali izdvajamo one koji su ostavili najdubljeg traga u povesti društva i čije se dosetke i gegovi stalno prepričavaju. To su, svakako, popularni par, baka i deka, čije likove maestralno tumače Draško Stojanović i Saša Pajkić, ali i neodoljivi „gazda Joca“ sjajnog Lazara Rajkovića.\nČelnici društva su danas predsednik Dragana Antonijević, potpredsednik Biljana Klepić, sekretar Jovan Sovilj, umetnički rukovodioci Nikola Sovilj i\nAleksandra Vujović. SKUD Pontes Mostovi je i jedan od članova osnivača udruženja „Savez Srba u Italiji“ iz Vićence. Rukovodioci i članovi su svojim pričama ispisali stranice Letopisa, a priredila ih je dr Mila Mihajlović, koja je doktorirala u Beogradu sa temom „Kulturno pamćenje tršćanskih Srba“ na Univerzitetu „Džon Nezbit“.\n„ Bilo je zadovoljstvo sarađivati sa upravom i članovima SKUD „Pontes – Mostovi“. Bio je to rad dug, naporan i složen. Svakodnevnim ponavljanjem procesa života unutar takvih institucija, kodifikuje se društveno pamćenje i pretvara u kulturno, formira se duhovna prepoznatljivost i dominantni moral manjinske grupe, pa se ona, baš tim svojim specifičnostima, nameće većinskom okruženju koje počinje da je prepoznaje, prihvata i uvažava, videći je i kao dodatnu vrednost svoje vlastite, većinske kulture. Tako su naši „Pontes – Mostovi“ postali čvrsta spona koja spaja Italijane i Srbe i omogućava im da složno žive na prostorima Trsta i Evrope“, kaže dr Radmila Mila Mihajlović.


Nemački ministar: Moguć rat ako Iran nastavi da pleni trgovačke brodove – NovostiDana.rs\nPostupanje Irana doprinosi „spirali eskalacije“ koja bi mogla dovesti do rata, rekao je ministar Hajko Mas za današnje izdanje lista „Bild“.\nZaplena britanskog tankera u petak, a nakratko i drugog, čini stanje u Zalivu mnogo težim i opasnijim nego što je bilo.\nMas je rekao da u „eventualnoj nekontrolisanoj vojnoj eskalaciji ne može biti pobednika, već samo poraženih“.\nNemački ministar je pozvao lidere Irana da se pridržavaju „svoje odgovornosti i ne nastave spiralom eskalacije“.\nMas je rekao da su napori Evrope usredsređeni na održavanje diplomatskih kanala otvorenim za „glasove razuma“, uprkos izazovima.\n„Radi se o sprečavanju rata“, rekao je on.


Izvor: Sputnik/Politika arhiva vesti 10.04.2017 - Naslovi.net\nIzbori za predsednika Srbije biće sutra ponovljeni na osam biračkih mesta, po jednom u Kraljevu, Pančevu, Vršcu, Vrbasu, Topoli, Zrenjaninu, Bačkoj Palanci i beogradskoj opštini Zvezdara. Predsednički izbori 2. aprila sprovedeni su na ukupno 8.396… »\nU južnoj Kosovskoj Mitrovici Albanci napali mladića Srbina\nMladić srpske nacionalnosti B. Ž. (18) povređen je kada ga je napala grupa Albanaca kod popularnog hipermarketa ETC, koji se nalazi u južnoj Kosovskoj Mitrovici, u neposrednoj blizini istočnog mosta. On je u nedelju posle podne zadobio posekotinu na… »\nReferendum u Turskoj rešiće žene i Kurdi\nKampanja za referendum o ustavnim promenama u Turskoj, koji će u toj zemlji biti održan 16. aprila, u samoj je završnici, ali je teško tačno prevideti kakav će biti ishod glasanja. Prema rečima Vojislava Lalića, novinara i dobrog poznavaoca… »


RTCG - Radio Televizija Crne Gore - Nacionalni javni servis :: Svijet :: Suzavac na maršu protiv policijskog nasilja\n28. 11. 2020. 21:30 >> 21:33 0\nHiljade ljudi širom Francuske marširalo je protiv policijskog nasilja, zahtijevajući slobodu štampe nakon policijskog premlaćivanja tamnoputog muzičkog producenta Mišela Zeklera.\nNeprimjerena sila protiv Zeklera rasplamsala je bes građana zbog nacrta zakona kojim se zabranjuje snimanje policije, a koji se vidi kao ograničavanje prava novinara da izvještavaju o policijskoj brutalnosti, prenio je Rojters.\nMišel Zekler je rekao da traži pravdu i da su ga policajci vrijeđali i koristili "jake rasističke epitete".\nZekler, koji je zadobio povrede glave, podlaktice i nogu, rekao je da ne razumije zašto su policajci htjeli da ga uhapse.\nJedna osoba ubijena, a jedna ranjena ispred bolnice\nPronađen portret koji je nestao prije 200 godina\nSajam moderne i savremene umjetnosti odložen za jesen


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je u Čileu, gde je u toku 88. Generalna skupština Interpola, sa šefovima delegacija Kralјevine Španije i Republike Moldavije.\nStefanović je sa šefom španske delegacije Karlosom Vaskezom Arom i moldavske Eugenijem Petreskim razgovarao o povlačenju aplikacije takozvanog Kosova za prijem u Interpol, naglasivši da je ovom pobedom Republike Srbije i međunarodnog prava sačuvan ugled najstarije međunarodne policijske organizacije.\nMinistar Stefanović se, takođe, zahvalio Španiji i Moldaviji na principijelnoj podršci našoj zemlјi povodom zahteva takozvanog Kosova za prijem u Interpol i izrazio zadovolјstvo što će obe države nastaviti blisku saradnju sa Republikom Srbijom povodom ovog pitanja.\nStefanović i Ara su razgovarali i o nastavku saradnje srpske i španske policije u borbi protiv narko-trafikinga koja je, kako su se saglasili, i do sada imala konkretne rezultate u vidu zaplena velikih količina kokaina. Ara je izrazio zadovolјstvo postojećom saradnjom policija i pohvalio rad srpskih kolega u borbi protiv organizovanog kriminala.\nTema sastanka Stefanovića i Petreskog bilo je jačanje saradnje u oblasti unutrašnjih poslova u cilјu podizanja kapaciteta policija dve zemlјe.\nMinistar Stefanović se na marginama Generalne skupštine Interpola u Čileu sastao i sa predstavnicima policija Slovenije, Filipina i Monaka.


Obama ponovo zajedno sa Bajdenom u Beloj kući\nTanjug 6. aprila 2022. 08:23\nVAŠINGTON – Bivši američki predsednik Barak Obama vratio se u Belu kuću, prvi put od kako je napustio položaj u januaru 2017, posle svoja dva mandata, da bi istakao prednosti zakona o pristupačnoj zdravstvenoj zaštiti i podržao svog prijatelja i bivšeg partnera u vladi, predsednika Džozefa Bajdena.\nObama je stigao u utorak u Istočnu sobu Bele kuće, dočekan oduševljenim skandiranjem okupljenih članova Kongresa i zaposlenih u Beloj kući, i prokomentarisao promene koje su se dogodile u službenoj rezidenciji američkih predsednika, od kad je poslednji put bio u njoj, pre svega dolazak mačke kao novog kućnog ljubimca, prenosi Glas Amerike.\n„Bo i Sani bi bili vrlo nezadovoljni“, rekao je, pominjući svoje pse.\nObama je u šali nazvao Bajdena „potpredsednikom“, posle čega se ispravio, uz Bajdenov pozdrav, a zatim je hvalio usvajanje Zakona o pristupačnoj zdravstvenoj zaštiti, koje je nazvao jednim od „vrhunaca“ svog predsedničkog rada.\n„Ako možete da milionima ljudi donesete zdravstveno osiguranje i bolju zaštitu, to je, da citiram jednog slavnog Amerikanca, prilično…velika stvar“, rekao je Obama, što je izazvalo glasan smeh u publici.\nBila je to aluzija na Bajdenov prošaputani komentar, koji je „pokupio“ mikrofon na ceremoniji potpisivanja zakona, a koji je sadržao jednu nepristojnu reč, navodi Glas Amerike.\nBajden, koji je ugostio Obamu na ručku u Beloj kući, našalio se da nisu znali ko gde treba da sedi za stolom, i hvalio je Obamino liderstvo pri usvajanju zakona o zdravstvenoj zaštiti.\n„Zakon o pristupačnoj zdravstvenoj zaštiti je imao razna imena, ali je Obamaker najprikladnije“, rekao je Bajden.\nObama i Bajden su postali prijatelji tokom Obamina dva predsednička mandata, i svake nedelje su ručali zajedno, a porodice su im se takođe zbližile i Obama je govorio na sahrani Bajdenovog sina, Boa, navodi Glas Amerike.\nBoris Džonson i Volodimir Zelenski razgovarali o izvozu…


Početna » Vesti » Društvo » Nastavljen protest na Karaburmi, građani zahtevaju hapšenje sudije\nGrađani beogradskog naselja Karaburma nastavili su i danas protest i blokadu saobraćaja u Ulici Marijane Gregoran, zahtevajući „propisno kažnjavanje“ Lazara Galića, osumnjičenog za izazivanje saobraćajne nesreće u kojoj je nastradao devetogodišnji Stefan Balić, kao i hapšenje sudije koja je Galića pustila da se brani sa slobode.\nGrađani, koji se treći dan okupljaju na mestu na kome je izgubio život devetogodišnji dečak, rekli su predstavnicima medija da će na ulici će ostati „do hapšenja sudije“.\nU saopštenju grupe „Pravda za Stefana“ navedeno je da je od ministarke pravde, Odeljenja za nadzor u pravosudnim organima u tom ministarstvu i nadležnih institucija, zatraženo da preispitaju profesionalnu odgovornost sudije koja osumnjičenom nije odredila pritvor.\nKako se dodaje, u slučaju da odgovornost postupajuće sudije bude utvrđena, zatraženo je da ona bude razrešena sudijske funkcije i da joj se trajno zabrani rad u pravosuđu.\nUgao Marijane Gregoran i Pana Đukića #karaburma pic.twitter.com/jZ7QBFypri\n— Komp Juter (@kompjuterizam) July 24, 2021\nTa grupa građana ocenila je da je sudija za prethodni postupak Prvog osnovnog suda u Beogradu Radmila Đerić donela „sramnu odluku“ kada je pustila osumnjičenog Lazara G. da se brani sa slobode, i time dovela do „posledično velikog uznemirenja građana Srbije“.\nGrađani traže i da se preispita tačnost informacije koja se čula među okupljenima na protestu na Karaburmi, da se osumnjičeni i sudija lično poznaju više od deset godina.\nUkoliko je tačna informacija o ličnom poznanstvu osumnjičenog i sudije, hitno da utvrde zakonsku odgovornost sudije koja se u tom slučaju nije sama izuzela iz postupka, iako je bila dužna da to uradi na osnovu zakona, te da joj izreknu adekvatnu sankciju, navodi se u zahtevu ministarki.\nGalić je osumnjičen da je 18. jula automobilom naleteo na dvojicu dečaka i njihovog oca, nakon čega je pobegao sa lica mesta, a sudija za prethodni postupak pustila ga je da se brani sa slobode.\nStefan B. preminuo je 22. jula, zbog čega su građani počeli protest koji od tada traje bez prekida. Dečak je sahranjen danas na Novom groblju u Beogradu.\n#Karaburma #PravdaZaStefana pic.twitter.com/svFUHHDqMH\n— Марија Тодоровић (@Zlikiliki) July 24, 2021\nGalić je u petak ponovo uhapšen, nakon što je Apelacioni sud usvojio žalbu Tužilaštva i odredio mu pritvor do 30 dana.\nMinistarka pravde Maja Popović sinoć je izjavila da su „građani sa pravom uznemireni“, pozdravila je odluku o određivanju pritvora Galiću i najavila da će inicirati postupak za „preispitivanje postojanja odgovornosti kod postupajućeg sudije za prethodni postupak“.


Sektoru MSP potrebni posebni programi pomoći | MINA\nNaslovnica MINA Business Sektoru MSP potrebni posebni programi pomoći\nPodgorica, (MINA-BUSINESS) – Crnogorskim malim i srednjim preduzećima (MSP) bi u narednom periodu trebalo obezbijediti više posebnih programa pomoći i subvencija za održavanje postojećeg obima zaposlenosti, ocijenjeno je na sjednici Odbora udruženja MSP Privredne komore (PKCG).\nU Odboru smatraju da bi u narednom periodu trebalo obezbijediti pomoć najugroženijim sektorima, kao što je turizam, što će multiplikativno djelovati i na proizvodnju i usluge.\n“Privrednici traže veću pomoć i manje restriktivne uslove za dobijanje kreditnih sredstava, naročito za održavanje tekuće likvidnosti, nabavku sirovina i reprogramiranje obaveza”, navodi se u saopštenju PKCG.\nOdbor je preporučio da Vlada malim i srednjim preduzećima i preduzetnicima koji zbog mjera Nacionalnog koordinacionog tijela (NKT) nijesu obavljali djelatnost, uplati neto zarade za zaposlene, kao i da ih oslobodi plaćanja poreza i doprinosa na plate do godinu.\nČlanovi Odbora su tražili i da im se omogući odloženo plaćanje poreza i doprinosa na isplaćene neto zarade u tom periodu, na rok od dvije godine, bez računanja kamate, na 12 mjesečnih rata. Oni smatraju i da Poreska uprava (PU) treba da ubrza procedure povrata poreza na dodatu vrijednost (PDV) i omogući njegovo izmirenje po naplati, a ne po izdavanju računa.\n“Proizvodnim i prerađivačkim kompanijama treba omogućiti odloženo plaćanje carina i PDV na uvoz sirovina i repromaterijala, do 90 dana, zatim električne energije na 24 mjesečne rate bez kamate, te osloboditi poreza na nepokretnost sve koji su obustavili djelatnost na 90 dana”, navodi se u saopštenju.\nU Odboru smatraju da je potreban obezbijediti brži pristup kreditnim linijama Investiciono razvojnog fonda (IRF), otpis mjesečnih obaveza po IOPPD obrascu za zaposlene do godinu, te niže poreze i doprinose na zarade, kako bi se smanjili troškovi rada.\n“Resorno Ministarstvo treba da napravi program za podsticaj otvaranja radnih mjesta u malim proizvodnim pogonima”, kazali su privrednici.\nPredstavnik Giovani Tradea, Marko Škrelja, rekao je da bi preporuke Odbora trebalo realizovati, jer privreda nije dobila neophodnu podršku ni kroz jedan paket ekonomskih mjera, a naročito turizam.\nOn je apelovao da se razmotri obaveza plaćanja zakupnine Javnog preduzeća za upravljanje morskim dobrom u iznosu od 50 odsto prošlogodišnje, jer i to predstavlja značajno opterećenje za rad turističkih poslenika, koji su tokom sezone prihodovali svega osam do deset odsto u odnosu na prošlu godinu.\nZamjenik predsjednika Odbora, Veselin Mitrić, ocijenio je na online sjednici da je Program za unapređenje konkurentnosti privrede dobro osmišljen, ali da ga je potrebno doraditi u skladu sa zahtjevima privrede, tim prije što je realno očekivati da će naredna godina biti teža od ove.\nProgramom je, između ostalog, predviđeno sprovođenje programskih linija finansijske podrške za unapređenje inovativnosti, uvođenje međunarodnih standarda, modernizaciju prerađivačke industrije, razvoj klastera, podsticaj direktnih investicija i proizvodnih procesa, razvoj cirkularne ekonomije i zanatstva, podršku digitalizaciji i internacionalizaciji, kao i malim ulaganjima preduzetnika.\nKreirane su i dvije linije nefinansijske podrške i to za pružanje mentoring usluga i razvoj preduzetništva.\nUporedo se, kako je objašnjeno iz PKCG, sprovode uredba o biznis zonama, Zakon o slobodnim zonama, promocija povećanja konkurentske sposobnosti proizvoda i usluga, te projekat Evropska mreža preduzetništva.\nUkupan budžet opredijeljen za realizaciju Programa za unapređenje konkurentnosti privrede je 5,08 miliona EUR, dok su pojedinačni iznosi, kao i način i dinamika dodjele definisani programskim linijama.\nPredstavnica Ministarstva ekonomije, Ivana Zečević, kazala je da je ove godine zabilježeno veće interesovanje privrednika za programe podrške.\n“Bilo je više od 500 zahtjeva za podršku, a najviše za uvođenje međunarodnih standarda i podršku digitalizaciji”, rekla je Zečević.\nPrivrednici su saopštili da bi Program trebalo nastaviti i naredne godine uz uvažavanje predloga kompanija kojima će se izaći u susret njihovim potrebama.\nSekretar Oodbora udruženja građevinarstva i industrije građevinskih materijala, Balša Rakčević, predstavio je izmjene Zakona o planiranju prostora i izgradnji objekata, koji predviđa skraćene procedure izrade i donošenja planskih dokumenata, kao i duži rok i olakšane procedure za legalizaciju objekata.\n“Za privrednike je posebno bitno što izmjene predviđaju da se ne plaćaju komunalne naknade za gradnju proizvodnih, skladišnih i objekata za preradu. Takođe, proširen je i broj lokalnih objekata od opšteg interesa za koje izvršni organ opštine može da utvrdi lokaciju za građenje i izda urbanističko tehničke uslove, što značajno skraćuje procedure”, navodi se u saopštenju.\nIzmjenama je predviđeno da Vlada na zahtjev privrede može da izda urbanističko tehničke uslove za izgradnju objekata proizvodnje i/ili prerade koji zapošljavaju 50 i više radnika, hotela, turističkog naselja, odnosno rizorta kapaciteta preko 150 ležajeva, kao i energetike.\nNa sjednici je najavljeno da će se rad Odbora u narednoj godini temeljiti na informisanju i izveštavanju članova o privrednom razvoju, doprinosu unapređenju regulative i uklanjaju biznis barijera, kao i aktivnostima promocije privrede.\nOdbor će razmatrati teme kao što su podizanje konkurentnosti i inovativnosti MSP, učešće u projektima EU za podršku MSP, kreditne linije IRF-a, podsticajne aktivnosti na unapređenju digitalizacije, funkcionisanje tržišta rada, razvoj poslovne infrastrukture, aktivnosti na sprovođenju Industrijske politike Crne Gore do 2023. godine i Strategija razvoja malih i srednjih preduzeća do 2022. godine.


Ostali još meštani Bašaida i Banatske Topole: Autobusom do vakcinalnog punkta i nazad · gradski.online\nOstali još meštani Bašaida i Banatske Topole: Autobusom do vakcinalnog punkta i nazad\nKIKINDA- Akcijom masovne imunizacije meštana naših sela, prvom dozom, bez zakazivanja, u četvrtak će biti obuhvaćeni i zainteresovani žitelji Bašaida i Banatske Topole.\nU vakcinalnom punktu, u Domu penzionera, po izboru, moći će da dobiju prvu dozu vakcina “Sinofarm”, “Astra Zeneka”, “Fajzer” ili “Sputnjik V”.\nI u ovim selima, putnici će se primati na registrovanim stajalištima. Autobus u Bašaid stiže u 8 sati i 20 minuta, dok će u pola devet primiti meštane Banatske Topole. Nakon vakcinacije, organizovan je autobuski prevoz za povratak putnika u sela.\nPrema rečima Mire Pećanac, glavne sestre kikindskog Doma zdravlja, ova akcija počela je protekle srede. Akcijom masovne imunizacije, prvom dozom, najpre su bili obuhvaćeni meštani Nakova, Banatskog Velikog Sela, Novih Kozaraca i Ruskog Sela. Potom su vakcine dobili meštani Mokrina, Iđoša i Sajana.\nPrethodnoNova stranica u istoriji ženske odbojke: Narednog ponedeljka, prvi trening članica GŽOK “Kikinda 0230”\nSledećeZa ansambl Narodnog pozorišta i publiku: Neka bude treća sreća, u petak na repertoaru “Kovači”


Kako promena kupovnih navika može uticati na kućni budžet - Pozitivne.info\nŽivotni Stil 20/10/2021 Nanny 1\nUticaj kupovnih navika na kućni budžet ne možemo dovesti u pitanje, ali iako nam je svima sasvim jasno da od naših odluka u vezi...\nUticaj kupovnih navika na kućni budžet ne možemo dovesti u pitanje, ali iako nam je svima sasvim jasno da od naših odluka u vezi sa mesečnim troškovima u najvećoj meri zavisi stanje na našem računu, neretko iznova pravimo iste greške i odlažemo uštedu za sledeći mesec. Ne bismo li konačno uspostavili određeni balans između prihoda i rashoda zdravim odnosom prema kupovini, u ovom tekstu ćemo razmotriti načine prevazilaženja određenih potrošačkih izazova.\nPlaniranje nabavki i budžet za kupovinu\nPlaniranje nabavki predstavlja najvažniji korak prilikom uspostavljanja zdravih kupovnih navika. Ono što stoji na putu realizaciji plana nabavki su brojna sniženja i interesantne ponude koje dovode do predomišljanja na licu mesta, odnosno u toku same kupovine. Kada stastavite listu potrebnih artikala, najvažnije je da je se zaista i držite. Ukoliko procenite da je kupovina određene namirnice na sniženju zaista pametna odluka, nemojte to učiniti nauštrb budžeta, već u tom slučaju odlučite koju stavku ćete njome zameniti. Zbog toga je veoma važno da u toku kupovine sve vreme imate u vidu količinu novca koju trošite, odnosno da pratite ukupnu cenu svoje nabavke. Ovakvu transparentnost najbolje možete postići kupovinom preko interneta i to je jedan od razloga zbog kojih online platforme sve više dobijaju na popularnosti. Ukoliko odlučite da kupovinu obavite putem Shoppster platforme, te sajta konkretne prodavnice ili trgovinskog lanca, imaćete na uvid ukupan iznos utrošenog novca u toku čitavog procesa kupovine, te ćete moći i da kalkulišete na ovaj način. Ovakvim praćenjem cena ćete moći da se držite određenog budžeta čak i ako ponuda koja je pred vama dovede do promene unapred načinjenog plana kupovine.\nPravilo da kvalitet ima prednost u odnosu na kvantitet je primenjivo na većinu odluka koje donosite u životu, pa tako i na odluke prilikom kupovine. Ovo se pre svega odnosi na kupovinu sredstava za ličnu higijenu i održavanje doma, kao i na kupovinu odeće. Iako se u toku nabavke čini da ćete uštedeti kupovinom jeftinijeg proizvoda, važno je da imate na umu da u ovom slučaju jefinije ne znači i povoljnije. Ukoliko kupite, na primer, jeftiniji deterdžent za pranje posuđa ili veša, gotovo je izvesno da će vam biti potrebna obnova njegovih zaliha ranije nego da ste inicijalno u njega malo više uložiti. Isto važi i za odeću, te kupovinom više kom\nada odeće po nižoj ceni, ukoliko ona nije takva zbog aktuelnog sniženja ili domaće proizvodnje, velika je šansa da nju nećete nositi duže od jedne sezone. Ovo nazivamo pametnim kupovnim odlukama, budući da je potrebno načiniti procenu i iskalkulisati da li ćete zaista ostvariti uštedu kupovinom jeftinijeg artikla ili će ta ušteda biti samo prividna, odnosno trenutna, dok će na duže staze zahtevati zapravo veći trošak.\nIzbegavanje impulsivnih kupovina\nJedna od najvećih grešaka koje pravimo u domenu kupovine je kupovina u afektu. Ovo u velikoj meri zavisi od raspoloženja i povoda kojim odlazite u nabavku, te je vrlo važno da razmislite pre no što odlučite da određeni artikal odnesete na kasu. Nemojte pokušavati da popravite trenutno raspoloženje kupovinom komada odeće koji se ne uklapa u vaš stil ili ćete ga uzeti u obzir samo u posebnim prilikama. To ne znači da su povremeni iskoraci strogo zabranjeni, ali isto tako znači da ne smeju postati deo navike. Počastiti sebe s vremena na vreme je izuzetak, ali ukoliko svaki put kada odete u prodavnicu da kupite mleko izađete i sa novim lakom za nokte, nesumnjivo ćete usporiti svoj put ka uštedi novca.\nNamirnice sa kratkim rokom trajanja\nKupovine koje obavljate na mesečnom nivou ne bi trebalo da podrazumevaju i one namirnice koje imaju kratak rok trajanja. Kupovinu zdravih, svežih namirnica je najbolje činiti na nedeljnom nivou, budući da su velike šanse da, ukoliko ih gomilate, nećete uspeti da ih potrošite pre isteka njihovog roka. Iz tog razloga, sveže voće i povrće, meso i mlečne proizvode kupujte eventualno nekoliko obroka unapred, dok budžet za njih možete isplanirati na početku meseca. Bacanje hrane predstavlja i bacanje novca, a ovo želite da izbegnete ne biste li naposletku bili zadovoljni stanjem svog kućnog budžeta.\nNe biste li zaista izmenili svoje kupovne navike na bolje, vrlo je važno da imate u vidu svoje finansijske mogućnosti i spram njih ustanovite određena pravila ponašanja u ovom domenu. Ukoliko budete istrajni, uskoro će ovakav odnos prema troškovima i promišljanje vaših kupovina postati navika koja će pozitivno uticati na vaše materijalno stanje.


Obama otkazao put u Aziju zbog blokade vlade\nAmerički predsednik Barak Obama potpuno je otkazao svoj put u Aziju planiran za iduću sedmicu zbog blokade vlade izazvane neusvajanjem godišnjeg budžeta, saopštila je sinoć Bijela kuća.\nObama je već bio skratio put sa predviđene četiri zemlje na dvije. Bijela kuća je ranije objavila da Obama neće moći da posjeti Maleziju i Filipine jer je djelimična blokada savezne vlade uticala na smanjenje osoblja potrebnog da ga organizuje.\nU administraciji su se nadali da će predsjednik SAD moći da prisustvuje ekonomskim samitima u Indoneziji i Bruneiju ali on je odlučio da otkaže cio put i ostane u Vašingtonu kako bi nastavio vršiti pritisak na članove Kongresa da usvoje zakon o budžetu koji bi omogućio da ponovo prorade savezne ustanove.\n"Otkazivanje ovog puta je još jedna posljedica toga što republikanci u Predstavničkom domu izazivaju blokadu vlade", rekao je u saopštenju predstavnik za štampu Bijele kuće Džej Karni.\nOn je rekao da je ova blokada mogla da se izbjegne a da sada onemogućuje aktivnosti zvaničnika da promovišu američki izvoz i američke interese u dijelu sveta koji je u brzom razvoju. Ruska štampa piše da je otpao i predviđeni susret Obame i Putina, na Baliju 7. oktobra.


Korona stigla u još jednu državu, samo osam zemalja nema nijedan slučaj - Sputnjik Srbija\n12:00 24 Novembar 2020\nKorona stigla u još jednu državu, samo osam zemalja nema nijedan slučaj\n09:54 29.10.2020 (osveženo 09:55 29.10.2020) Preuzmite kraći link\nNa Maršalskim ostrvima, jednom od retkih mesta na kojima nije bilo zaraženih korona virusom, zabeležena su prva dva pozitivna slučaja.\nVlada ovog pacifičkog arhipelaga objavila je da dvoje radnika iz SAD imaju kovid 19 nakon što su stigli s Havaja u utorak.\nOni su doputovali vojnim letom i od trenutka kada je utvrđeno da su kovid pozitivni, smešteni su u izolaciju. Oboje su asimptomatski slučajevi.\nMaršalska ostrva su zatvorila granice još u martu kako bi sprečili da se virus proširi i na njihovoj teritoriji.\nVlasti su naglasile kako zaraženi par spada u „strogo granične slučajeve“, a 35-godišnjakinja i 46-godišnjak odmah su izolovani bez opasnosti za daljim širenjem virusa u zajednici.\nVećina ostrvskih država na Pacifiku zatvorilo je svoje granice u ranim danima pandemije zbog zabrinutosti da njihovi bolnički sistemi ne bi izdržali veliko i naglo širenje virusa.\nU junu su Maršalska ostrva ublažila restrikcije i dopustila boravak većinom pripadnicima američke vojske, ali uz uslov tronedeljnog karantina u vojnoj bazi Kvajelin, koja se inače koristi za testiranje vojnog naoružanja.\nVeruje se da Kiribati, Mikronezija, Nauru, Palau, Samoa, Tonga, Tuvalu i Vanuatu još nemaju registrovane slučajeve kovida 19.\nLokalne vlasti pozvale su ljude da „ostanu budni“, da nastave da se pridržavaju mera opreza i saopštile da nisu potrebne nikakve mere zatvaranja.\nVlada je apelovala na građane da „nastave da budu spremni“ i da pripreme zalihe hrane i lekova za dve do četiri nedelje, prenosi Tanjug.\nS populacijom od 55.000 ljudi, Maršalska ostrva sastoje se od dva lanca koralnih atola, zajedno s više od 1.000 ostrvaca, severno od ekvatora na Pacifiku.\nMaršalska ostrva su samoupravna država, ali SAD kontroliše njihovu bezbednost i odbranu i svake godine im obezbeđuju milione dolara pomoći.


Jovan Milić: Mladi moraju da budu hrabri!\nU Nišu održana Bizniš konferencija\nJovan Milić: Mladi moraju da budu hrabri!\nNiš-- U Nišu je održana prva Bizniš konferencija, koja je okupila najpoznatije privrednike sa lokala. U sklopu konferencije potpisan je i ugovor o saradnji između organizacije "Dostignuća mladih" i udruženja "Mladi Ambasadori".\nNa drugom danu konferencije "Bizniš" učesnicima su se obratili mladi preduzetnici programa "Pokreni se za budućnost", koji finansira kompanija Filip Moris. Pored njih učesnicima se obratio i Jovan Milić, najmlađi govornik Kopaonik Biznis Foruma. On je u svom izlaganju izjavio da mladi moraju da imaju hrabrost da se suoče sa problemima i da se bore.\n" Moram da napomenem one koji su nam u poslednje tri godine pomogli u promociji. Prvi medij koji nam je pomogao to je portal "Niške Vesti", a od televizija veliki doprinos promociji našeg proizvoda dalo je dopisništvo TV Pink i RTV Belami"- izjavio je između ostalog Jovan u svom izlaganju.\nDrugog dana konferencije, prisutnima su se obratili i: Milan Pešić, većnik za omladinu i sport, Milivoje Jovanović i Goran Mladenović. Konferencija održana u bioskopu Kupina jedna je u nizu aktivnosti projekta „Podrži inicijativu, prepoznaj šansu“, koji se realizuje u okviru Programa „Pokreni se za budućnost“ uz finansijsku podršku kompanije Filip Moris. Glavne teme ove konferencije bile su položaj mladih preduzetnika u društveno-ekonomskom životu grada i mogućnosti za njihovo aktivno učešće. Na konferenciji su pokrenute dve inicijative koje su uvod u javno zagovaranje ka donosiocima odluka u lokalnoj samoupravi.\nCilj prve inicijative je da se mladi uključe u rad Privredno-ekonomskog saveta Grada Niša, a druge da se oformi posebna linija u budžetu Grada koja bi bila namenjena onima koji planiraju da započnu sopstveni posao u Nišu. Među prvim potpisnicima inicijativa bili su učesnici konferencije: gradski većnici, članovi Privredno-ekonomskog saveta, predstavnici Regionalne privredne komore Niš, biznis sektora i nevladinih organizacija.\nMi, kao najveći regionalni portal očekujemo da će ove dve inicijative da se odobre i da će mladi imati šansu za započinjanje svog biznisa.\nNostalgija za Sovjetskim Savezom nadahnula je neke izuzetne ruske filmove, uključujući i one o ljudima kao što je Jurij Gagarin i njihovim nezaboravnim letovima u kosmos. 1.Saljut 7 (2017) Isti\nSAD: Skot pokazao deci kartu Srbije koja je u službenoj upotrebi\nNa informaciju da je ambasador Kajl Skot u jednoj apatinskoj osnovnoj školi pokazao mapu Srbije bez Kosova i Metohije, u Ambasadi te zemlje kažu da je reč o mapi...\nSAD traže objašnjenje od Republike Srpske o nameni rezervnog sastava policije\nAmbasada Sjedinjenih Američkih Država u BiH još čeka informaciju o nameni rezervnog sastava policije Republike Srpske, čije je formiranje već pokrenuto izmenom Zakona o Ministarstvu unutrašnjih poslova Republike Srpske. ...\nKako izgleda paradni kabriolet Aurus\nParadni kabriolet iz porodice novih ruskih automobila premijum klase Aurus, nastalih u projektu Kortež, prvi put prikazan je bez maske. Video snimak načinjen na probi Parade pobede u podmoskovskom gradu...\nSAD pozvale sve zemlje da zabrane prelet ruskim avionima za Venecuelu\nSjedinjene Države pozivaju sve zemlje da slede primer Malte, koja nije dopustila prelet ruskih aviona za Venecuelu, izjavio je portparol Stejt Departmenta Morgan Ortagus na Tviteru. "Pozdravljamo vladu Malte...\nSkot pokušao osnovcima da predstavi Srbiju na karti bez Kosova i Metohije\nAmbasador SAD u Srbiji Kajl Skot, osim što je održao predavanje učenicima Osnovne škole „Žarko Zrenjanin“, što je izazvalo negativne reakcije dela roditelja i građana, pred učenike je izašao...\nRT: Na svaki pokušaj istrage MKS-a protiv američkih, izraelskih ili savezničkih vojnika biće brzo i snažno reagovano - Tramp


Napredni sistem prozorske ventilacije - Prozori + Vrata\nOstalo Napredni sistem prozorske ventilacije\nClimavin je integrisani ventilacioni prozorski sistem koji koristi normalan gubitak toplote kroz prozor kako bi doneo i zagrejao sveži vazduh i uštedeo energiju. Tipična kuća opremljena sistemom Climavin smanjiće svoje godišnje račune za energije za 20 odsto.\nRenoviranje ili novogradnja\nClimavin je idealan kako za renoviranje, tako i u novogradnji.\nOvaj napredni sistem prozorske ventilacije dizajniran je i proizveden u Danskoj i Nemačkoj, i dostupan je širom Evrope od prošle godine.\nClimavin Sistem se sastoji od prozora sa dva integrisana staklena okvira, inteligentnih ventila, zone senzora, integrisanih roletni i ugrađenih fotonaponskih elektroenergetskih sistema.\nSika 3 – Delovi Climavin prozorske ventilacije\nVazduh se provlači kroz ventil na dnu rama, kroz šupljinu između ramova koja je prethodno zagrejana toplotom koj se gubi preko stakla. Protok vazduha se usklađuje prema nameni sobe i spoljnim uslovima i reaguje na unapred postavljene programe.\nSlika 4 – Kuća sa Climavin sistemom ventilacije\nObnova toplote ventilacije\nClimavin može da obnovi 50 odsto toplote koja je potrebna da bi spoljašnji vazduh udobno ušao u prostoriju. Climavin koristi elektronski kontrolisane ventile i krilca za regulisanje ulazećeg vazduha, obnavlja toplotu i sprečava kondenzaciju.\nSlika 5 – Kontrola Climavin sistema\nClimavin je kombinacija prozora i ventilacionog sistema svežeg vazduha koja se može posmatrati kao prirodna toplota oporavka sistema ventilacije. Deluje na drugačiji način na mehaničku ventilaciju oporavka toplote, i čini boravak u prostorijama udobnijim.\nPrethodni tekstPRESS GLASS proširuje svoju ponudu proizvoda\nSledeći tekstHörmann motori za protivpožarna vrata i protivdimne završetke – Za građevinu bez barijera


Prezentirani investicioni planovi JP EPBiH\nU okviru programa stručnih pratećih sadržaja Međunarodnog sajma energetike ENERGA 2016. u Tuzli, održana je panel diskusija o temi „Strateški pristup investiranju u energetski sektor BiH – investicije u sektor energije“, u kojoj su učestvovali dr. Senad Salkić, izvršni direktor za kapitalne investicije, sa izlaganjem o investicijskom ciklusu kapitalnih ulaganja JP EPBiH i dr.Nevad Ikanović, izvršni direktor za proizvodnju, kao izlagač o temi „Planovi ulaganja i modernizacije rudnika uglja u sastavu Koncerna EPBiH".\nDr. Senad Salkić, izvršni direktor za kapitalne investicije prezentirao je investicione planove JP Elektroprivreda BiH za nove proizvodne kapacitete, s akcentom na aktuelne projekte koji su u fazi pripremnih radova: Blok 7 TE „Tuzla, HE „Vranduk“, VE Podveležje“ i mHE Neretvica.\nElektroprivreda BiH planira realizaciju i drugih projekata koji su u fazi izrade projektne dokumentacije i dobivanja dozvola: HE Una Kostela-Aneks, HE „Janjići“ HE „Kovanići“ i HE „Babino Selo“, te projekata koji su u fazi razvoja: Blok 8 TE „Kakanj“, VE „Vlašić“, VE „Bitovnja“, HE „Ustikolina“, HE „Gornja Neretva“, Toplovod TE „Tuzla“- Živinice, Toplovod TE „Kakanj“- Sarajevo, Redukcija emisija u TE „Tuzla“, Redukcija emisija u TE „Kakanj“.\nDr. Nevad Ikanović govorio je o aktivnostima za poboljšanje poslovanja rudnika i ciljevima novog ciklusa investicionih ulaganja u Koncernu EPBiH. Prijedlogom investicionih ulaganja putem odluka o dokapitalizacijiza za period 2016-2018. godine, planirano je ulaganje 329,7 miliona KM u rudnike Koncerna EPBiH.\nDo sada poduzete aktivnosti za poboljšanje poslovanja rudnika odnose se na zaustavljanje trenda pada proizvodnje, dostizanje dnevnih i mjesečnih planova proizvodnje uz njihovo kontinuirano praćenje, dostizanje održive proizvodnje koja omogućava stabilnost poslovanja uz izvršavanje obaveza od strane rudnika propisanih Zakonom, podizanje nivoa zaštite u rudnicima i dr.\nKao rezultat pokrenutih aktivnosti na poboljšanju poslovanja rudnika, u prvom kvartalu 2016. godine u odnosu na isti period 2015. godine, ostvareno je povećanje proizvodnje uglja za oko 15 posto, povećanje radova na otkrivci za oko 90 posto, povećanje ukupnih prihoda za 20 posto i drugi pozitivni efekti.


NAŠA EKIPA SVE BROJNIJA Milica Gardašević i Strahinja Jovančević ispunili normu za Evropsko prvenstvo u atletici\nNa petom "Međunarodnom atletskom mitingu Ivangrad" u Crnoj Gori Strahinja Jovančević i Milica Gardašević uspeli su da ispune normu u skoku udalj za predstojeće Evropsko prvenstvo u Berlinu, koje će se održati od 7. do 12. avgusta.\nMilica Gardašević ovu sezonu započela je manjom povredom, a prethodnog vikenda na prvenstvu Srbije za seniorke skakala je prvi put iz skraćenog zaleta i pobedila sa skokom od 6.21 metar. U Crnoj Gori je uspela da doleti do 6.64 metra i tako ispuni normu za kontinentalno prvenstvo u Berlinu, koja iznosi četiri centimetra manje.\n„Prezadovoljna sam takmičenjem, kao i rezultatom. Atmosfera je bila sjajna i nadam se još boljem rezultatu u Berlinu“, rekla je Milica Gardašević.\nStrahinja Jovančević imao je sjajnu seriju skokova, a najbolji rezultat mu je bio 7.98 metara, čime je stekao uslove da nastupi u Nemačkoj. Podsetimo, norma u muškoj konkurenciji iznosi 7.95 metara.\n„Cele sezone čekam da proradim i sve se složilo baš na ovom takmičenju. Svi parametri ukazuju na nikad nisam bio u boljoj formi, brži sam, jači, skočniji, samo rezultat to nije pokazivao. Sada idem dalje, vreme je za skokove preko osam metara“, rekao je Jovančević.


Srbija Vesti | "Omogućiti ravnopravan odnos između radnika" Aćić: Povećati plate zaposlenih i u privatnom sektoru\n“Omogućiti ravnopravan odnos između radnika” Aćić: Povećati plate zaposlenih i u privatnom sektoru\nOn je istakao da rešenje koje bude postignuto vezano za najavljeno povećanje plata treba da omogući ravnopravan odnos radnika u javnom i privatnom sekoru.\n– Očekujemo da će rešenje koje bude postignuto, i što se tiče javnog i privatnog sektora, omogućiti ravnopravan odnos radnika i u privatnom i u javnom sektoru i u tom smislu očekujemo da rešenje ide u pravcu ili smanjenja zbirne stope doprinosa ili povećanja neoporezivog dela plate na iznos od 1.000 KM – rekao je Aćić.\n– Naša očekivanja idu u pravcu smanjenja oporezivanja rada, a poslednjih nekoliko dana su se pominjale ideje da se ide na povećanje neoporezivog dela plate na 1.000 KM – rekao je direktor Unije Udruženja poslodavaca Republike Srpske.\nOn je ocenio da će takvim rasterećenjem, kroz smanjenje oporezivanja rada, rasti i životni standard radnika u Republici Srpskoj.\nPredsednik Republike Srpske Željka Cvijanović izjavila je pre nekoliko dana da treba voditi računa da se uz povećanje plata u javnom sektoru u Srpskoj nađe mogućnost za rast plata u privatnom sektoru i izrazila zadovoljstvo činjenicom da je Vlada najavila povećanje plata za određene sektore, piše Srna.


Odbačene tužbe za nestale bebe – Okvir\nOdbačene tužbe za nestale bebe\nEvropski sud za ljudska prava odlučio je da odbaci dve prijave protiv Srbije koje se odnose na slučajeve „nestalih beba“ u domaćim porodilištima tokom osamdesetih godina, objavljeno je na portalu Saveta Evrope.\nEvropski sud za ljudska prava odlučio je 15. aprila da odbaci dve tužbe, uz obrazloženje da je u februaru 2020. godine usvojen Zakon o utvrđivanju činjenica o statusu novorođene dece za koju se sumnja da su nestala iz porodilišta, a u skladu sa obavezom Srbije koja je ustanovljena presudom u slučaju Zorice Jovanović.\nEvropski sud je, inače, 2013. godine presudio da je Zorici i njenom suprugu povređeno pravo na porodični život, dok je Srbija tom presudom bila u obavezi da u roku od godinu dana utvrdi šta se dogodilo sa Zoricinim detetom.\n„Sud je primetio da Zakon, koji se odnosi na primenu presude u slučaju Zorice Jovanović, predviđa i sudske i vansudske postupke s obzirom na situaciju sa kojom su se suočili podnosioci zahteva i drugi, i čiji je cilj otkrivanje istine o nestalim bebama“, navodi se u obrazloženju najnovije odluke Evropskog suda za ljudska prava.\nPočinje turistička sezona u Grčkoj, otvaranje granica se očekuje od ponoći\nAMSS: Oprez zbog mokrih kolovoza, nema zadržavanja


Vila Sonja Nea Flogita 2020 - Euforija Travel Zrenjanin\nVILA SONJA se nalazi na početku letovališta, nekih 350 m od plaže i oko 10 minuta hoda od centra mesta. Raspolaže veoma komfornim dvokrevetnim, trokrevetnim, četvorokrevetnim , petokrevetnim, šestokrevetnim i sedmokrevetnim apartmanima i dupleksima na prvom i drugom spratu. Opremljeni su velikim kuhinjama, komfornim terasama, poseduju TV, Wi-Fi internet. Postoji mogućnost korišćenja pomoćnog kreveta, moguće je ubaciti i dečiji krevetac( zahtev prilikom rezervacije). Zbog prirode terena ulaz u apatmane na I spratu je iz dvorišta ( prizemlje) , dok terase gledaju ka dovorištu i nalaze se na I spratu. Promena posteljine jednom tokom smene, čišćenje prilikom promene smene. Korišćenje klima uredjaja je uključeno u cenu.


Objavljeno: 12:05, 12. јула 2013.\nBIJELJINA, Dug Zavisnog elektrodistributivnog preduzeća /ZEDP/ „Elektro-Bijeljina“ Poreskoj upravi Srpske iznosi 1.298.000 KM, ali taj dug predstavlja kamatu na reprogram o čemu je ranije potpisan ugovor, rekao je direktor „Elektro-Bijeljine“ Zlatan Lazarević.\n„Nakon što se pojavila informacija o dugu `Elektro-Bijeljine` prema Poreskoj upravi Srpske u iznosu od 1.298.000 KM, dužni smo da kažemo da pomenuti dug postoji, ali da je on posljedica ogromnog, naslijeđenog duga, koji je napravilo rukovodstvo preduzeća do polovine 2006. godine“, rekao je Lazarević.\n„Nakon dolaska nove Vlade Srpske na političku scenu, sa Miloradom Dodikom na čelu, u februaru 2006. godine i promjene Upravnog i Nadzornog odbora `Elektro-Bijeljine` – u junu te iste godine preduzete su neophodne mjere na prevazilaženju problema i smanjenju duga prema Poreskoj upravi. Tada smo sa Poreskom upravom potpisali ugovor o reprogramu i te smo obaveze ispoštovali, čak i prije predviđenog roka“, istakao je Lazarević, napominjući da je posljednja rata duga vraćena u decembru prošle godine.\nPomenuti iznos od 1.298.000 KM predstavlja kamatu na reprogram i, kako tvrde u „Elektro-Bijeljini“, u narednom periodu biće učinjeni neophodni koraci da bi i ovaj dug bio isplaćen. Srna


FBI u panici - BIGportal.ba\n22 Septembra, 2021 22 Septembra, 2021 060\nNacionalne bezbednosne agencije i agencije za sprovođenje zakona SAD bore se protiv “značajnog skoka” pretnji koje stižu od domaćih terorista.\nZvaničnici su, svedočeći pred zakonodavcima u utorak, ponovili upozorenja od ranije ove godine da su najsmrtonosnije pretnje SAD domaće, s ideologijom belih supremacionista i ličnim zamerkama koje navode sve veći broj takozvanih usamljenih aktera na akciju, piše Glas Amerike.\n“Svakako da je broj domaćih terorista eksplodirao”, rekao je pred odborom Senata direktor Federalnog istražnog biroa Kristofer Rej, nazvavši sprečavanje terorističkih napada glavnim prioritetom Biroa “sada i u doglednoj budućnosti”.\nOn je o poslednjih 16 do 18 meseci rekao da se broj domaćih slučajeva terorizma više nego udvostručio, sa oko 1.000 na oko 2.700 istraga, zbog čega se povećao i broj zaposlenih koji rade na toj pretnji.\nDeo tog “skoka” potiče od napada na Kongres SAD 6. januara, koji je rezultirao smrću pet ljudi i doveo do više od 600 hapšenja. Međutim, u pripremljenom svedočenju, Rej je upozorio da opsada Kapitola “pokazuje spremnost nekih da primene nasilje protiv vlade u cilju ostvarivanja svojih političkih i društvenih ciljeva”.\nBudući da deluju sami i brzo prelaze s radikalizacije na akciju, često koristeći lako dostupno oružje protiv ranjivih meta, ovi napadači ne ostavljaju mnogo tačaka za povezivanje, rekao je Rej zakonodavcima i upozorio da je u samo nekoliko godina FBI uspeo da osujeti terorističke napade na veliki broj velikih SAD gradova, uključujući Njujork, Las Vegas i Majami.\nZvaničnici SAD upozoravaju i da se pretnja stranih terorističkih grupa, poput takozvane Islamske države i Al-Kaide, samo donekle smanjila.\nDirektorka Nacionalnog centra za borbu protiv terorizma Kristin Abizaid rekla je da strane terorističke grupe nastavljaju da stavljaju prioritet na napade na SAD, opisujući pretnju samo kao “manje akutnu” nego pre 20 godina, kada su teroristi Al Kaide izveli napade 11. septembra na njujorški Svetski trgovinski centar i na Pentagon.\nPored grupa poput Al Kaide i ID, Abizaid je upozorila da su zvaničnici za borbu protiv terorizma zabrinuti zbog napora Irana i njemu bliskog Hezbolaha da napadnu SAD. Konkretno, upozorila je da iranski lideri ostaju “u nameri da se osvete u SAD” za ubistvo bivšeg komandanta jedinice Kuds Iranske revolucionarne nacionalne gardne Kasema Sulejmanija u januaru 2020.\nMeđutim, više od Irana – kako je direktor FBI -a Rej rekao zakonodavcima – ni jedna zemlja ne predstavlja ozbiljniju pretnju po SAD kao Kina, koja je primorala Biro da otvara novu kontraobaveštajnu istragu, u proseku, na svakih 12 sati.\n“Mislim da ne postoji zemlja koja predstavlja veću pretnju za naše inovacije, našu ekonomsku bezbednost i naše demokratske ideje od Narodne Republike Kine, zbog čega imamo preko 2000 aktivnih istraga u vezi sa vladom NR Kine u svih 56 kancelarija na terenu”, rekao je on.\nZvaničnici SAD su takođe optužili Kinu da pokušava da iskoristi pandemiju koronavirusa kako bi “profitirala od proizvodnje lažne LZO (lične zaštitne opreme) i medicinskog materijala”.\nKina “nastavlja da se bavi kradjom intelektualne svojine, eksploatacijom ranjivih lanaca snabdevanja i upotrebom ekonomske prinude kako bi ugrozila našu ekonomsku bezbednost” rekao je sekretar za unutrašnju bezbednost Alehandro Maiorkas.\nOn je držao taoce u autobusu “Laste”: Prijetio da ima pištolj i da će pobiti putnike i vozače, terete ga za POKUŠAJ UBISTVA